title: Synninlukko

text: Rotkossa on pieni lähde, josta saa juomavettä. Lähde on ollut tarinan mukaan niin syvä, että kun mullikka on pudonnut siihen rotkon reunalta, se on löytynyt Jämsänjoesta, hurjimpien kertomusten mukaan jopa Päijänteestä.


title: Synninlukko

text: Jämsän seudulla on myös toinen Synninlukko-niminen rotko, Surmajärven Synninlukko.


title: Belušja Guba

text: Belušja Guba () on kaupunkityyppinen taajama ja kaupunkipiirikunta Venäjän Arkangelin alueen Novaja Zemljan kaupunkipiirikunnan hallinnollinen keskus. Taajamassa asui vuoden 2010 väestönlaskennan mukaan 1 972 eli enemmistö koko Novaja Zemljan 2 429 asukkaasta.


title: Belušja Guba

text: Taajamasta maanteitse noin 12 kilometriä koilliseen sijaitsee Rogatšjovon (Рогачёво) taajama, jossa on myös lentokenttä.


title: Kärki (geometria)

text: Kärki on geometriassa ja avaruusgeometriassa tietynlainen piste, jollainen on monikulmion sivun tai avaruuskappaleen särmän molemmissa päissä tai monikulmaisen tahkon jokaisessa kulmassa.


title: Kärki (geometria)

text: Kulma syntyy, kun kaksi puolisuoraa tai janaa leikkaavat yhteisessä pisteessä ja suorien väliin jää kiilamainen alue. Tätä kutsutaan kulmaksi, jonka "kärki" on mainittu leikkauspiste.


title: Kärki (geometria)

text: Monikulmio syntyy kaksiulotteisessa tasossa, kun kolme tai useampi jana yhdistetään päätepisteistään toisiinsa ketjuksi ja äärimmäisten janojen vapaat päätepisteet yhdistetään. Jokaisen janan päätepiste on tällöin monikulmion "kärki".


title: Kärki (geometria)

text: Monitahokas syntyy kolmiulotteisessa avaruudessa, kun neljä tai useampi erisuuntainen taso leikkaa toisensa. Jokainen taso toimii monitahokkaan tahkona. Tasojen leikkauskuvioina syntyy joukko suoria, joita kutsutaan särmiksi. Särmät leikkaavat toisensa pisteissä, joita kutsutaan monitahokkaan "kärjiksi".


title: SAC

text: SAC voi tarkoittaa seuraavia:


title: Hämeenlinnan Pallokerhon SM-liigakausi 2012–2013

text: SM-liigakausi 2012–2013 on HPK:n 36. kausi SM-liigassa. HPK on tällä hetkellä viidentenä.


text: HPK ennakoitiin ennen kautta sijoille 10–14. HPK yltyi kuitenkin alkukaudesta loistavaan vireesen, voittaen yhdeksän ottelua peräkkäin. HPK:n riveihin liittyi NHL:n työsulun takia Eric Fehr ja Antti Miettinen. Työsulku päättyi tammikuussa , ja HPK menetti Miettisen takaisin Winnipeg Jetsiin ja Fehrin Washington Capitalsiin. 25. tammikuuta 2013 HPK ilmoitti tehneensä 1+1 vuoden sopimuksen kasvattinsa Ville Järveläisen kanssa.


title: Craig Breen

text: Craig Breen (s. 2. helmikuuta 1990, Waterford, Irlanti) on irlantilainen ralliautoilija. Hän aloitti uransa karting-sarjoissa vuonna 1999. Vuonna 2007 hän aloitti ralliuransa. Vuonna 2009 Breen voitti samalla kertaa sekä Irlannin, Britannian ja International Fiesta Sporting Trophys-sarjojen mestaruudet. Samana vuonna hän debytoi WRC-sarjassa Portugalin rallissa. Vuonna 2010 Breen kilpaili Britannian rallin mestaruussarjassa ja irlannin Tarmac Rally Championship-sarjassa. Vuonna 2011 Breen voitti WRC Academy sarjan mestaruuden. Vuonna 2012 Breen saavutti ensimmäiset WRC-pisteensä ajamalla kuudenneksi kauden päättävässä Katalonian rallissa. Samana vuonna Breen voitti SWRC-sarjan mestaruuden. Breen kilpaili myös Intercontinental Rally Challenge sarjassa samana vuonna joutuen vakavaan onnettomuuteen kesäkuussa järjestetyssä Targa Florion rallikilpailussa, jossa hänen kartturinsa Gareth Roberts sai surmansa.


title: Yhdystie 2804

text: Yhdystie 2804 kulkee Forssan keskustasta Jokioisten keskustan kautta Vaulammille kantatie 52:n ja valtatie 10:n risteykseen. Tien pituus on 14 kilometriä. Tien ensimmäiset kilometrit kulkevat nelikaistaisella Yhtiönkadulla, joka kulkee Forssan keskustasta kauppakeskukset ohittaen kohti Pikku-Muolaata ja valtatie 2:ta. Pian valtatie 2:n liittymän jälkeen tie vaihtuu kaksikaistaiseksi kulkien Pilvenmäen ohi Jokioisiin ja sieltä edelleen Vaulammille. Taajamien ulkopuolella nopeusrajoitus vaihtelee välillä 60–80 kilometriä tunnissa. Forssan ja Jokioisten välillä tien vierellä kulkee pyörätie.


title: Yhdystie 2804

text: Tien varrella lähellä Forssan ja Jokioisten rajaa on Fingridin varavoimala. Kiimassuon envitech-alueelle liikennöidään yhdystieltä 2804.


title: Yhdystie 2804

text: Jokioisten kirkonkylän ja Vaulammin välillä tie seurailee Loimijokea, jonka varressa tällä osuudella on linnustostaan tunnettu Lintupajun luhta. Vaulammin luona tie ylittää Loimijoen sivujoen Haapajoen.


title: Yankee Doodle

text:
Yankee Doodle on angloamerikkalainen tunnettu laulu.
Se on Connecticutin osavaltion kansallislaulu. Laulu yhdistetään usein seitsenvuotiseen sotaan (1758–59), mutta laulun alkuperä on vielä varhaisempi.


title: Yankee Doodle

text: Myös Michael Curtizin ohjaaman elokuvan "Yankee Doodle Dandy" (1942) nimi viittaa lauluun.


title: Paolo Bacigalupi

text: Paolo Tadini Bacigalupi (s. 6. elokuuta 1972) on yhdysvaltalainen tieteis- ja fantasiakirjailija.


title: Paolo Bacigalupi

text: Bacigalupin vuonna 2009 ilmestynyt esikoisromaani, "The Windup Girl", voitti muun muassa Hugo-, Nebula- ja Compton Crook -palkinnon sekä John W. Campbellin muistopalkinnon. Lisäksi Time-lehti valitsi kirjan 9. parhaaksi vuonna 2009 ilmestyneeksi romaaniksi.


title: Paolo Bacigalupi

text: Bacigalupilta on ilmestynyt myös Michael L. Printz -palkittu "Ship Breaker" (2010) ja "The Drowned Cities" (2012). Lisäksi hän on kirjoittanut lukuisia novelleja, ja hänen novellikokoelmansa "Pump Six and Other Stories" voitti vuoden 2008 parhaan kokoelman Locus-palkinnon.


title: Sertanejo (koira)

text: Sertanejo ("Cão sertanejo") on brasilialainen koirarotu, jonka nimi juontuu sanasta "sertão", "takamaa". Se viittaa Koillisen alueen keskiosaan, joka kattaa Cearán osavaltion sekä valtaosan Bahian, Paraíban, Pernambucon, Piauín ja Rio Grande do Norten osavaltioista. Sociedade Brasileira de Cinofilia on tunnustanut sen roduksi, mutta sillä ei toistaiseksi ole Brasilian virallisen kennelliiton eikä merkittävämpien ulkomaalaisten tai kansainvälisten kennelliittojen virallista hyväksyntää.


title: Sertanejo (koira)

text: Sertanejo muistuttaa selvästi podencoa ja vinttikoiraa, mikä viittaa siihen että se mahdollisesti polveutuisi näistä. Se on keskikokoinen, maatiaismainen ja rakenteeltaan suorakaiteen muotoinen. Silmät ovat mantelinmuotoiset ja tavallisesti pähkinänruskeat, mutta myös vihreään vivahtava sävy sallitaan. Korvat ovat kärjistään terävät; yleensä asennoltaan pystyt, mutta voivat olla myös puolipystyt ruusukorvat. Häntä on kepinmuotoinen ja karvapeite lyhyt ja sileä. Rodulla on neljä suositeltavaa väriä: kerma, punainen, brindle (ruskea- tai mustavoittoinen) ja sininen. Muihin vaihtoehtoihin lukeutuvat valkoinen, fawn, ruskea, black & tan, musta ja mustavalkoinen. Yksi rodun ominaispiirteistä on sillä yleisesti esiintyvä musta maski, joka ulottuu kuononkärjestä silmien tasolle. Tästä johtuu toinen nimitys "boca preta", joka tarkoittaa sananmukaisesti "mustasuu". Kuono voi kuitenkin olla myös muun värinen. Keskimääräinen säkäkorkeus on 45-59 cm ja paino 10-22 kg.


title: Sertanejo (koira)

text: Rotu on monipuolinen karja-, metsästys- ja vahtikoira, jota on käytetty vuosisatojen ajan takamailla erilaisiin tehtäviin: ohjaamaan karjaa tiheiden metsiköiden ja piikkisten savannien läpi, jäljestämään kettua ja pampakettua, vartioimaan taloa ja maatilaa, puolustamaan kanoja petoeläinten kuten ketun, pesukarhun ja haisunäädän hyökkäyksiltä ja suojelemaan viljelyksiä pienviljelijöiden sikalaumoilta. Sillä on erinomainen hajuaisti. Yleensä eri koiria käytetään eri tehtäviin niiden yksilöllisten taipumusten mukaan, ja maanviljelijät luokittelevat ne sen mukaan mitkä niistä ovat hyviä karjakoiria, mitkä metsästyskoira ja mitkä kettukoiria. Rotu on luonteeltaan omistajiaan kohtaan tottelevainen ja kuuliainen, mutta toisinaan vieraita ihmisiä kohtaan varautunut. Sen metsästyskäyttö sekä yksittäin että ajueina työskentelevänä koirana edellyttää siltä rauhallista suhtautumista muita lajitovereita kohtaan.


title: Sertanejo (koira)

text: Sertanejo on kotoisin Koillisen alueen takamailta, jossa se on osa alueen historiallista ja kulttuurillista perintöä ja kansanmuistoja. Sen juurien uskotaan olevan Brasilian alkuperäiskoirissa, joita paikalliset intiaaniheimot kasvattivat. Kirjan "História da Missão dos Padres Capuchinhos na Ilha do Maranhão e Terras Circunvizinhas" (1614) mukaan Kaakkois-Brasilian alkuperäisasukkailla oli kesykoiria, joita he kutsuivat nimellä "januare". Ranskalainen fransiskaanimunkki Claude d'Abbeville kuvaili niitä "ranskalaisen vinttikoiran" eli ranskanpodencon näköisiksi, mutta pienikokoisemmiksi. Hänen mukaansa ne olivat niin innokkaita metsästämään, erityisesti aguteja, että sellaisen nähdessään ne eivät kyenneet lopettamaan haukkumista kunnes saalis oli saatu kiinni.


title: Sertanejo (koira)

text: Älykkyytensä ja voimakkaan seurallisuutensa vuoksi rodusta tuli tärkeä avunantaja takamaan maaseudulle ominaisissa työtehtävissä, ja se on kulkenut ihmisten mukana koko tämän kuivan alueen sivilisaation kehityksen ajan kuuluen olennaisena osana heidän sosiaaliseen elämäänsä, harrastuksiinsa ja jopa armeijaan. Erityisen tärkeä rooli sillä on ollut maaseudun metsästäjien, naudankasvattajien ja pienviljelijöiden elämässä.


title: Sertanejo (koira)

text: Nykyisin Brasilian Maataloustutkimuslaitos "EMBRAPA" ja erityisesti sen keskipohjoinen alajaosto tekee töitä sertanejon jalostamisen ja pelastamisen eteen mm. tutkimalla sen morfometrisiä ominaisuuksia, järjestämällä karjanpaimennuskilpailuja ja pitämällä luentoja tiedottaakseen takamaan ihmisille tämän eläimen tärkeydestä ja rohkaistakseen heidät osallistumaan sen suojeluun.


title: Särmä (geometria)

text:
Särmä on geometriassa ja avaruusgeometriassa tietynlainen jana, jossa avaruuskappaleen tahkot kohtaavat. Särmä on myös jana, jonka molemmissa päissä on monitahokkaan kärjet.
Suomen kielessä sanaa särmä käytetään vain avaruuskappaleissa, joiden tahkot ovat tasoja ja tasojen leikkauskuviot eli särmät janoja. Avaruuskappaleissa vain sellaisia kärkiä yhdistäviä janoja kutsutaan särmiksi, jotka syntyvät kahden tahkon suuntaisen tason leikkauksista. Muut kärkien väliset janat ovat joko tahkon lävistäjiä tai kärkien välisiä avaruuslävistäjiä. Yksinkertaistaen voidaan sanoa, että särmät näkyvät ulospäin kappaleen pinnalla.


title: Särmä (geometria)

text: Yksiulotteinen särmä syntyy, kun kaksi pistettä yhdistetään janalla.


title: Särmä (geometria)

text: Kaksiulotteinen monikulmio syntyy tasossa siten, kun useammasta janasta muodostuva murtoviiva on sujettu. Jokaisessa kulmassa on kärki, joita yhdistävät janat ovat monikulmion sivuja. Kaksiulotteiset sivut vastaavat tasokuvioissa avaruuskappaleiden särmiä. Muut monikulmion kärkiä yhdistävät janat ovat sen lävistäjiä.


title: Särmä (geometria)

text: Neliulotteisessa avaruudessa särmät syntyvät, kun 3 tai useampi taso leikkaa toisensa.


title: Operaatio Judgement

text: Operaatio Judgement voi viitata seuraaviin:


title: Robert Bolt

text: Robert Bolt (15. elokuuta 1924 – 21. helmikuuta 1995) oli brittiläinen näytelmäkirjailija ja kaksi Oscar-palkintoa voittanut käsikirjoittaja. Hänen tunnetuimpiin käsikirjoituksiinsa kuuluivat "Arabian Lawrence" (1962), "Tohtori Živago" (1965) ja "Kunnian mies" (1966).


title: Robert Bolt

text: Bolt sai vuonna 1979 aivoinfarktin, jonka seurauksena hänen oikea puolensa halvaantui ja puheen tuottaminen vaikeutui. Robert Bolt kuoli 70-vuotiaana vuonna 1995.


title: Aleksandr Berkutov

text: Aleksandr Nikolajevitš Berkutov (, 21. toukokuuta 1933 Zubtšaninovka, Venäjän SFNT, Neuvostoliitto – 7. marraskuuta 2012) oli Neuvostoliittoa edustanut soutaja, olympiavoittaja ja Euroopan mestari.


title: Aleksandr Berkutov

text: Berkutov voitti parinsa Juri Tjukalovin kanssa pariairokaksikon olympiakultaa Melbournessa 1956 ja -hopeaa Roomassa 1960. Lisäksi Berkutov voitti EM-kilpailuista viisi kultamitalia ja yhden pronssin.


title: Aleksandr Berkutov

text: Berkutov kuoli 79-vuotiaana 7. marraskuuta 2012.


title: Michael Wilson

text: Michael Wilson (1. heinäkuuta 1914 – 9. huhtikuuta 1978) oli yhdysvaltalainen Oscar-palkittu käsikirjoittaja. Hän aloitti kirjoittajan uransa kirjoittamalla lehdille novelleja. Vuodesta 1941 Wilson käsikirjoitti tai yli mukana käsikirjoittamassa oli kahtakymmentä elokuvaa. Vuonna 1952 hän jakoi Harry Brownin kanssa parhaan sovitetun käsikirjoituksen Oscar-palkinnon elokuvasta "Paikka auringossa" (1951).


title: Michael Wilson

text: Wilson oli aikoinaan kuulunut Yhdysvaltain kommunistiseen puolueeseen, ja 1950-luvun alkuvuosina hän joutui Hollywoodin mustalle listalle kieltäydyttyään – perustuslain viidenteen lisäykseen vedoten – todistamasta HUAC:n edessä. Sen vuoksi hän sai toisen (Carl Foremanin kanssa jaetun) Oscar-palkintonsa "Kwai-joen sillasta" (1957) vasta postuumisti 1980-luvulla; elokuvan käsikirjoittajaksi oli alun perin merkitty ranskalainen Pierre Boulle, jonka romaaniin se perustui, mutta joka ei osallistunut käsikirjoittamiseen tai edes osannut englantia.


title: Kitler

text: Kitler on lähes sukupuuttoon kuollut brasilialainen koirarotu. Sitä voidaan kiistatta pitää maailman harvinaisimpana rotuna, koska elossa on enää yksi yksilö. Tämän vuoksi se tuleekin väistämättä kuolemaan sukupuuttoon seuraavien 10 vuoden sisään.


title: Kitler

text: Kitler on keskikokoinen, lyhytkarvainen, suorakaiteen muotoinen ja lihaksikas molossikoira. Sen korvat ovat riippuvat ja silmät ruskeat. Sen hampaistossa on tasapurenta ja sen häntä voidaan typistää. Väritys on punainen; musta satula ja musta maski ovat mahdollisia. Pienet valkoiset merkit rinnassa ja käpälissä sallitaan.


title: Kitler

text: Rotu on älykäs, atleettinen, ja ketterä. Se on omistajaansa kohtaan nöyrä ja tottelevainen ja perheeseensä erittäin kiintynyt seurakoira. Se on myös määrätietoinen vahtikoira, joka huolehtii erityisesti lasten turvallisuudesta. Se ei ole aggressiivinen muita koiria tai eläimiä kohtaan.


title: Kitler

text: Vuonna 1989 eläinlääkäri ja koirankasvattaja Monique Ribeiro omisti nartun nimeltä Quita, jonka isä oli bokseri ja emä irlanninsetterin ja saksanpaimenkoiran risteytys. Ribeiro ja hänen aviomiehensä Giovanni Barsanti pitivät koiraa suurenmoisena lastenhoitajana, koska se jatkuvasti suojeli heidän lastaan ja käyttäytyi erityisesti varovasti tämän läsnä ollessa. Monique harrasti ratsastusta Rio de Janeirossa jonne hän otti aina koiransa mukaan. Ratsastuksen jälkeen hän antoi koirien harjoitella esteillä, ja Quita pärjäsi tässä parhaiten.


title: Kitler

text: Hänen ei ollut alun perin tarkoitus luoda uutta rotua, vaan hän halusi ennemmin siirtää Quitan erinomaiset ominaisuudet jälkipolville teettämällä yhden pentueen. Niinpä hän astutti sen rottweileruroksellaan Athoksella ja syntyneet pennut olivat tyypiltään keskenään hyvin homogeenisiä. Pentujen ostajat olivat kuitenkin hyvin tyytyväisiä koiriinsa ja esittelivät niitä ystävilleen, minkä myötä moni muukin halusi samanlaisen koiran. Suuren kysynnän vuoksi Monica ja Giovanni päättivät risteyttää keskenään Athoksen ja Quitan puolisisaren, jonka emä oli saksanpaimenkoiran ja weimarinseisojan risteytys. Nämäkin pennut olivat homogeenisiä ja lisäksi erinomaisia vahti- ja harrastuskoiria ja lapsirakkaita perhekoiria. Huomattuaan näiden koirien erinomaiset ominaisuudet eräs dobermannien kasvattaja kehotti Monicaa ja Giovannia jatkamaan uuden rodun jalostamista eteenpäin.


title: Kitler

text: Jalostuslinja alkoi kehittyä roduksi, jonka kaikki jalostusyksilöt luonnetestattiin ja jonka jalostuksessa painotettiin tasapainoisen ja lapsirakkaan vartio- ja seurakoiran ominaisuuksia. Sen yksilöitä alettiin risteyttää keskenään, mutta myös muutamaa eri rottweileria käytettiin vielä jalostukseen sisäsiittoisuuden estämiseksi. Jalostusprosessi Brasilian Kennelliiton virallisen hyväksynnän eteen keskeytyi vuonna 2000, kun Monicalla ja Giovannilla ei enää ollut varaa siihen, mutta muut kasvattajat jatkoivat rodun jalostamista jäljellä olleiden yksilöiden avulla.


title: Oktjabrski (Arkangelin alue)

text: Oktjabrski () on kunnallispiirin keskuksena toimiva kaupunkityyppinen taajama Venäjän Arkangelin alueen Ustjan piirissä Vienanjoen sivuhaaran Varan sivujoen Ustjan etelärannalla. Rautatie kulkee taajaman eteläpuolitse; lähin asema on kuitenkin 5 kilometrin päässä kaakossa Kostulevossa.


title: Oktjabrski (Arkangelin alue)

text: Vuoden 2010 väestönlaskennan mukaan Ustjan piirissä asui 30 581 henkeä, joista Oktjabrskin taajamassa 9 307.


title: Gegar

text: Gegar on kolumbialainen koirarotu, joka on saanut nimensä kehittäjästään Germán Garcíasta.


title: Gegar

text: Gegar muistuttaa erehdyttävän paljon basenjia. Se on pienikokoinen, korkeuttaan pidempi, pystykorvainen, tiivisrunkoinen ja voimakas maatiaismainen koira. Se on rungoltaan kevyt, mutta vankkarakenteinen. Pää on kolmionmuotoinen, silmät mantelinmuotoiset ja korvat suuret. Niska on kohtuullisen pitkä ja runko pitkä. Suorien raajojen takakulmaukset ovat niukat. Selän päälle kiertyvä häntä on lyhyt. Väritys on brindle tai punainen, joko yksivärinen tai valkoisin merkein. Urosten säkäkorkeus on 38-43 cm ja paino 10-14 kg; nartuilla vastaavat mitat ovat 35,5-40,5 cm ja 8-12 kg.


title: Gegar

text: Rotu on älykäs, eloisa, ketterä, siistikäytöksinen, uskollinen ja helppo kouluttaa. Se on omistajaansa kohtaan lempeä, mutta suhtautuu vieraisiin epäluuloisesti. Oikein sosiaalistettuna se tulee erittäin hyvin toimeen lasten, muiden koirien ja muiden eläinten kanssa. Sillä on erinomainen hajuaisti ja voimakas metsästysvietti. Se vaatii paljon liikuntaa ja aktiviteetteja.


title: Gegar

text: Vuonna 1975 Germán García aloitti jalostuksen sukupuuttoon kuolleen alkukantaisen kolumbialaisen rodun, basenjin ja kaanaankoiran avulla. Tarkoituksena oli luoda oma kansallinen koirarotu, koska muillakin latina-Amerikan valtioilla oli sellainen. Nykyisin se on levinnyt Bogotán, Ibaguén ja los Llanosin alueille ja kokonaispopulaatio käsittää 200 yksilöä.


title: Pierre Bonnard

text: Pierre Bonnard (3. lokakuuta 1867 – 23. tammikuuta 1947) oli ranskalainen taidemaalari. Raikasta väriasteikkoa käyttänyt Bonnard tunnettiin erityisesti koloristina.


title: Pierre Bonnard

text: Bonnardin maalausten aiheina oli Pariisin katunäkymiä ja keskiluokan arkielämää. Hän sai vaikutteita impressionismista ja japanilaisista puupiirroksista.


title: Juhannuskukkulan vesitorni

text: Juhannuskukkulan vesitorni Turun Pohjolan kaupunginosassa on kaupungin neljästä nykyisestä vesitornista toiseksi vanhin. Rakennus on monitoimirakennus, tilavuudeltaan 9 000 kuutiometrin vesisäiliöiden alla on Turun ammatti-instituutin tiloja. Vesitorni-koulutalo on valmistunut vuonna 1958, se on rakennettu osittain kaupungin omana työnä K. S. Sandelinin suunnitelmien mukaan. Rakenneteknisenä ratkaisuna oli tehdä säiliöiden betoniseinät sisäänpäin kaartuviksi.


title: Juhannuskukkulan vesitorni

text: Vesitornin korkeus merenpinnasta on sama kuin Yliopistonmäen vesilinnalla eli 57 metriä.


title: Kosmos (yhtye)

text: Kosmos oli suomalainen yhtye, joka teki yhden pitkäsoiton Delta-levymerkille vuonna 1974.


title: Kosmos (albumi)

text: Kosmos on suomalaisen Kosmos-yhtyeen ainoaksi jäänyt studio-albumi vuodelta 1974.


title: Antti Buri

text: Antti Buri (s. 2. joulukuuta 1988) on suomalainen toisen polven moottoriurheilija. Antin isä Risto Buri ajoi aikanaan rallia ja rataa Audilla.


title: Antti Buri

text: Buri aloitti uransa rallisprintissä. Rata-autoiluun Buri siirtyi vuonna 2006, jolloin hän ajoi muutaman kisan V1600-luokan Volkswagen Pololla. Seuraavaksi kaudeksi Buri siirtyi vakioautoista formuloihin. Kaudella 2007 hän sijoittui seitsemänneksi sekä Formula Fordien SM- että NEZ-sarjassa.


title: Antti Buri

text: Seuraavana vuonna Buri sijoittui neljänneksi SM-sarjassa. Kilpailtuaan kaksi kautta Zetec-moottorisella Van Diemenillä Buri vaihtoi kaudeksi 2009 kotimaiseen Mtec-autoon ja uudempaan Duratec-luokkaan. Samalla hän siirtyi kilpailemaan myös Britannian sarjassa. Englannissa sijoitukset jäivät vaatimattomiksi, mutta NEZ-sarjassa vauhti riitti mestaruuteen. Vuodesta 2010 asti Buri on ajanut ranskalaisella Mygalella, jolla hän voitti SM-kultaa kahdesti peräkkäin vuosina 2010 ja 2011.


title: Antti Buri

text: Vuonna 2012 Buri voitti Britannian Formula Ford -sarjan mestaruuden ja ensimmäisenä suomalaisena Formula Ford Festivalin. Hän voitti myös toistamiseen NEZ-mestaruuden samana vuonna. Britannian sarja ajettiin uusilla EcoBoost-autoilla NEZ:n jatkaessa Duratec-säännöillä.


title: Antti Buri

text: Kaudelle 2013 Buri palasi Suomeen ja siirtyi Formula Fordeista Porsche GT3:n rattiin. Buri voitti LMS Racingin tiimissä Suomen Porsche GT3 Cupin voittaen kaikki 11 ajamaansa kilpailulähtöä. Palkinnoksi sarjavoitosta Buri pääsi seuraavaksi kaudeksi ajamaan Saksan Porsche GT3 -sarjaan, jossa sijoittui kauden 2014 päätteeksi sijalle 27.


title: Antti Buri

text: Kaudelle 2015 ei löytynyt vakituista ajopaikkaa, vaan Buri ajoi vierailevana tähtenä mm. Suomen GT3 Cupissa, Saksan DMV Gran Turismo Touring Car Cupissa ja Blancpain Endurance Series - GT3 Pro Cupissa sekä osallistui Nürburgringin 24 tunnin kestävyyskilpailuun raceunion Teichmann Racingin Porsche GT3:lla yhtenä autokunnan neljästä kuljettajasta.


title: Antti Buri

text: Kaudella 2016 Buri kilpaili vakioautojen ADAC TCR Touring Car -sarjassa sekä TCR International -sarjassa LMS Racingin ylläpitämällä Seat Leon Cup Racer -kilpa-autolla. Saksan ADAC TCR -sarjassa Burin loppusijoitus oli neljäs.


title: Antti Buri

text:
Kaudella 2017 Buri ajoi Lehtonen Motorsportin ylläpitämällä Audi RS3 LMS TCR kilpa-autolla sekä Saksan että Skandinavian TCR sarjaa. Saksan sarjassa Buri sijoittui yhdellä voitollaan sarjapistissä kolmanneksi. Skandinavian sarjassa Buri kilpaili vain kolmessa lähdössä ja sijoittui loppupisteissä kahdeksalla pisteellä sijalle 19.
Hän osallistui myös yhteen 24h Touring Car Endurance Series -osakilpailuun BRC Racingin Huyndailla.


title: Antti Buri

text: Ennen autourheilu-uraansa Buri pelasi jääkiekkoa.


title: Kalevi Falkin orkesteri

text: Kalevi Falkin orkesteri on suomalainen yhtye joka teki yhden pitkäsoiton Blue Master -levymerkille vuonna 1971. Kalevi Falk oli kuvitteellinen henkilö, jonka nimistä henkilöä yhtyeessä ei koskaan ollut.


title: Kalevi Falkin orkesteri

text: Yhtye säesti eri solisteja kuten Katri Helenaa ja Koivistolaisia. Yhtyeen laulusolistina toimi myös Aatos Bollström. Erityisen paljon yhtye soitti Carolan kanssa.


title: Kalevi Falk (albumi)

text: Kalevi Falk on suomalaisen yhtyeen Kalevi Falkin studio-albumi vuodelta 1971.


title: Lifim

text: Lifim eli Liikkeenjohdon instituutti oli vuodesta 1958 vuoteen 2006 toiminut yrityselämän johtoportaan täydennyskoulutuslaitos, joka sijaitsi Sannäsin kartanossa Porvoon Sannaisissa.


title: Lifim

text: Ensimmäistä, elokuussa 1958 pidettyä kurssia olivat järjestämässä Tehokkaan Tuotannon Tutkimussäätiö (TTT), Helsingin kauppakorkeakoulu ja Svenska Handelshögskolan. Vuonna 1964 perustettiin Liikkeenjohdon Instituutin kannatusyhdistys ry ja pian koulutuskeskusta hallinnoimaan perustettiin Oy Liikkeenjohdon Koulutuskeskus Ab. Sen osakkaina oli 65 teollisuuden, kaupan ja finanssialan yritystä. Vuonna 1971 perustettiin Liikkeenjohdon instituutin säätiö.


title: Lifim

text: Kursseista tuli suosittuja, ja sellaiselle pääsy tarkoitti tehokasta verkostoitumista ja yleensä etenemistä oman työpaikan organisaatiossa. Laskentatoimen kysymysten ohessa aihepiireinä olivat strateginen johtaminen, luovuus ja yritystoiminnan kansainvälistyminen. 1990-luvun alun lama leikkasi yritysten koulutusmäärärahoja, ja Lifimin asema alkoi heikentyä. Vuonna 2003 Helsingin kauppakorkeakoulun johdon koulutusohjelma Joko koettiin kyselyssä Lifimiä merkittävämmäksi kouluttajaksi. Laman jälkeen suosioon nousivat MBA ja muut Lifimiä kansainvälisemmät koulutukset. Myös kullekin yritykselle räätälöidyt kurssit alkoivat syödä markkinoita Lifimin kaikille avoimilta kursseilta. Viimeiseksi kurssiksi jäi elokuussa 2006 käynnistynyt kuusiviikkoinen ”pitkä” kurssi numero 211.


title: Lifim

text: Vuonna 2007 Helsingin kauppakorkeakoulu osti Lifimin osaksi alumnitoimintaansa. Sannäsin kartano Oy jatkoi osakeyhtiönä, jonka Aalto-yliopiston Aalto Holding Oy osti 2010 Liikkeenjohdon Instituutin kannatusyhdistykseltä.


title: Lifim

text: Lifimin pitkäaikaisena johtajana 1970-luvun alusta saakka toimi tekniikan lisensiaatti Pekka Kainulainen.


title: Aimo Jaara

text: Aimo "Ami" Armas Jaara (s. 21. huhtikuuta 1950 Tyrnävä) on suomalainen säveltäjä, sanoittaja ja laulaja, joka teki yhden albumin Delta-levymerkille vuonna 1976 ja sen jälkeen CD-levyn Voiceman-levymerkille vuonna 1995. Jaaran esittämiin tunnettuihin kappaleisiin kuuluu Shel Silversteinin säveltämä ja Jukka Virtasen suomeksi sanoittama "Äidin ihmekauha". Hän on myös levyttänyt suomeksi The Beatles -klassikon "I Wanna Be Your Man" nimellä "Sä mulle hyvää teet".


title: Sam Spiegel

text: Sam Spiegel (11. marraskuuta 1901 – 31. joulukuuta 1985) oli amerikanunkarilainen Oscar-palkittu elokuvatuottaja. Etniseltä taustaltaan hän oli juutalainen.


title: Sam Spiegel

text: Spiegel palkittiin parhaan elokuvan Oscar-palkinnolla Elia Kazanin ohjaamasta elokuvasta Alaston satama (1954) ja uudestaan David Leanin ohjaamista elokuvista Kwai-joen silta (1957) ja Arabian Lawrence (1962).


title: Sam Spiegel

text: Sam Spiegel kuoli uudenvuodenaattona 1985.


title: Anne V. Coates

text: Anne V. Coates (12. joulukuuta 1925 Reigate, Surrey – 8. toukokuuta 2018) oli brittiläinen elokuvaleikkaaja. Coates on ollut viisi kertaa ehdolla parhaan leikkauksen Oscar-palkinnon saajaksi elokuvista "Arabian Lawrence" (1962), "Becket" (1964), "Elefanttimies" (1980), "Tulilinjalla" (1993) ja "Mieletön juttu" (1998).


title: Anne V. Coates

text: Coates on ollut uransa aikana leikkaajana yli viidessäkymmenessä elokuvassa. Coates on edelleen yksi elokuva-alan huippuleikkaajista, vaikka vuoden 2004 parhaimman 250:n elokuvan leikkaajista vain 16% oli naisia ja 80 prosentissa koko leikkaustiimiin ei kuulunut yhtään naista. Varietyn toimittajan Eileen Kowalskin mukaan moni suurista leikkaajista ovat olleet naisia: heitä ovat Anne V. Coatesin lisäksi esimerkiksi Margaret Booth, Dede Allen, Verna Fields, Thelma Schoonmaker ja Dorothy Spencer.


title: Anne V. Coates

text: Vuonna 2016 Coates sai Oscar-kunniapalkinnon.


title: Anne V. Coates

text: Coatesin tytär Emma E. Hickox on myös menestynyt elokuvaleikkaaja.


title: T-Sport

text: T-Sport on brittiläinen pikkuformulatalli. Talli perustettiin vuonna 2001. Talli on kilpaillut Britannian F3-sarjassa vuodesta 2002 lähtien.


title: Silohiippasammal

text: Silohiippasammal tai viiruhiippasammal ("Orthotrichum striatum") on lehtisammallaji hiippasammalten heimossa ("Orthotrichaceae"). Lajin on kuvannut ensimmäisen kerran saksalainen Johannes Hedwig vuonna 1801 julkaistussa teoksessa "Species Muscorum Frondosorum".


title: Silohiippasammal

text: "Orthotrichum striatum"ia esiintyy Maan pohjoispuoliskon lauhkealla vyöhykkeellä. Skandinaviassa lajin levinneisyys on hemiboreaalinen. Suomen alueella lajia esiintyy pääasiassa harvinaisesti Lounais-Suomessa Ahvenanmaassa, Varsinais-Suomessa ja Enontekiön Lapissa.


title: Verhnjaja Toima

text: Verhnjaja Toima () on Verhnjaja Toiman kunnallispiirin keskuksena toimiva kylä Venäjän Arkangelin alueen kaakkoisosassa. Kylä sijaitsee Vienanjoen oikeanpuoleisella eli itäisellä rannalla. Kylään johtaa heikkokuntoinen tieyhteys; kesäkaudella kylään pääsee myös vesitse Vienanjokea pitkin (jokisatama). Kylässä on toiminnasta poistunut lentokenttä.


title: Verhnjaja Toima

text: Verhnjaja Toiman kylässä asui vuoden 2010 väestönlaskennan mukaan 3 462 henkeä. Koko piirissä asukkaita oli 17 060.


title: Verhnjaja Toima

text: Toima mainitaan novgorodilaisissa kertomuksissa jo 1100-luvulla. Verhnjaja Toiman kylä on saanut nimensä Vienanjoen oikeanpuoleisen sivuhaaran Verhnjaja Toiman (suom. ylempi Toima) mukaan. Kylässä toimii paikallishistoriaa esittelevä museo.


title: Kalkkihiippasammal

text:
Kalkkihiippasammal ("Orthotrichum anomalum") on lehtisammallaji hiippasammalten heimossa ("Orthotrichaceae"). Lajin on kuvannut ensimmäisen kerran saksalainen
Johannes Hedwig vuonna 1801 julkaistussa teoksessa "Species Muscorum Frondosorum".


title: Kalkkihiippasammal

text: Kalkkihiippasammalta esiintyy Maan pohjoisella puoliskolla ja Keski-Amerikassa.


title: Viktor Heikel

text: Frans Viktor Heikel (23. elokuuta 1842 Turku – 27. heinäkuuta 1927 Porvoo) oli suomalainen voimistelunopettaja, jota on kutsuttu suomalaisen voimistelun isäksi.


title: Viktor Heikel

text: Heikelin vanhemmat olivat lehtori, Pietarsaaren kirkkoherra Henrik Heikel (1808–1867) ja Wilhelmina Johanna Schauman. Hänen nuorempi veljensä oli pankinjohtaja ja valtiopäivämies Felix Heikel (1844–1921) ja sisarensa opettaja Anna Heikel.


title: Viktor Heikel

text: Viktor Heikel pääsi ylioppilaaksi Turun lukiosta 1860. Hän opiskeli voimistelunopettajaksi 1867–1871 Tukholmassa, Dresdenissä ja Karlsruhessa. Hänestä tuli 1869 Helsingin ruotsalaisen normaalilyseon voimistelunopettaja ja 1873 Uudenkaarlepyyn opettajaseminaarin voimistelun ja luonnonhistorian lehtori. Heikel toimi 1876–1911 Keisarillisen Aleksanterin-yliopiston voimistelulaitoksen yliopettajana. Hän sai professorin arvonimen 1907 ja hänestä tuli Helsingin yliopiston lääketieteen kunniatohtori 1919.


title: Viktor Heikel

text: Heikel loi suomalaisen voimistelujärjestelmän yhdistämällä ruotsalaisen lingiläisen ja saksalaisen Turnen voimistelujärjestelmien parhaimmat ominaisuudet. Vuonna 1882 Heikel käynnisti yliopiston voimistelulaitoksella kaksivuotisen voimistelunopettajakoulutuksen.


title: Viktor Heikel

text: Viktor Heikel oli 1860-luvulla tuomassa baptismia Suomeen yhdessä sisarensa Anna Heikelin kanssa. Vuonna 1887 hän perusti "Föreningen för religionsfrihet och tolerans i Finland" -nimisen yhdistyksen. Hän oli mukana 1905 perustetun Prometheus-seuran toiminnassa.


title: Viktor Heikel

text: Viktor Heikel oli naimisissa vuodesta 1873 Hanna Kihlmanin kanssa, heidän poikansa Allan Phayllos Heikel (s. 1885) oli lääkäri.


title: Palloliiton Maakuntasarjan kausi 1945-1946

text: Palloliiton Maakuntasarja 1945-1946 oli Palloliiton kolmanneksi korkein sarjataso jalkapallossa kaudella 1945-1946. Työväen Urheiluliiton seurat pysyivät edelleen poissa Palloliiton sarjoista ja ne pelasivat omia ja Suomensarjojaan.


text: Sarja pelattiin kaikkiaan kahdessatoista lohkossa ja lohkovoittajat pääsivät jatkamaan karsintaotteluihin pääsystä Suomensarjaan seuraavalle kaudelle.


text: Lähteen toimintakertomuksessa esitetyt ottelutulokset on sijoitettu arvaamalla pelatuiksi joko kotona tai vieraissa.


text: (0-0) voitto Torille ottelutta.


text: (0-0) Turun Kärpät hävisi ottelutta ÅIFK:lle ja MIFK:lle.


text: (0-0) Luovutusvoitto HT:lle.


text: 1. kierroksen voittajat nousivat suoraan Suomensarjaan. Hävinneet saivat uuden mahdollisuuden toisella kierroksella, johon näiden lisäksi osallistui Suomensarjan kaksi viimeistä joukkuetta, KuPS ja Haka.


title: Kalle Taivainen

text: Kalle Taivainen on vuonna 1973 syntynyt turkulainen taiteilija ja muusikko. Hänen ensimmäinen yhtyeensä oli ruskolainen Peep, jossa hän soitti kitaraa. Bassoa hän soitti yhtyeessä Xysma vuosina 1992–1998. Hän on soittanut myös muissa yhtyeissä, toiminut ohjaajana ja näyttelijänä teattereissa sekä tehnyt radio- ja TV-juontoja. Hän on aina myös tehnyt taidetta, josta esimerkkejä hänen nettisivuiltaan: http://kallekulta.com


title: Ahmed Ould Teguedi

text: Ahmed Ould Teguedi (s. 1954 Chinguetti) on Mauritanian pysyvä YK-edustaja. Hän aloitti toiminnan tässä tehtävässä vuonna 2012. Hän oli toiminut Mauritanian ulkoministeriön palveluksessa vuodesta 1981 ja ollut muun muassa suurlähettiläänä Israeliin vuosina 1999–2009. Ould Teguedilla on maisterinarvo taloussuunnitelmassa ja kybernetiikassa Bukarestin taloustieteiden akatemiasta.


title: Seututie 283

text: Seututie 283 kulkee Tammelan Perähuhdasta Teuron, Lautaportaan ja Suonpään kautta Forssan Saviniemeen. Tien kokonaispituus on 25 km. Tie alkaa valtatie 10:n ja Kantatie 54:n risteyksestä (opasteet Urjala ja Teuro), ja lähtee kulkemaan pohjoiseen kohti Teuroa, ja loppuu Saviniemessä risteytyen Forssasta Urjalaan kulkevan Seututie 284:n kanssa. Tien ajonopeus on 60-80 km/h. Tien nimi Tammelassa on "Teuron kylätie" ja Forssassa "Saviniementie". Maantie kulkee Teuron kylätontin läpi, jossa on kaksi terävää hidastetta ja se ylittää mutkassa Teuronjoen kapean sillan kylän keskellä.


title: Cray X-MP

text: Cray X-MP on Crayn valmistama supertietokone, joka julkaistiin vuonna 1982. Tietokone oli seuraaja Cray-1-tietokoneelle.


title: Cray X-MP

text: Suorittimen kellotaajuus oli 105 MHz ja muistia oli 128 MB.


title: Bobby Z

text: Bobby Z ("The Death and Life of Bobby Z") on vuonna 2007 ensi-iltansa saanut yhdysvaltalainen toimintaelokuva, jonka on ohjannut John Herzfeld. Elokuvan pääosissa esiintyvät Paul Walker ja Laurence Fishburne. Elokuva perustuu Don Winslowin samannimiseen vuonna 1997 julkaistuun romaaniin.


title: Bobby Z

text: Tim Kearny on onneton pikkurikollinen, joka on ajautunut vankilakierteeseen. FBI tarjoaa vapautta, mutta ehtona on että hänen pitäisi esittää kuollutta legendaarista huumediileriä Bobby Z:tä jonka kaksoisolento Tim on. Tim olisi tarkoitus vaihtaa kidnapattuun DEA-agenttiin jota Don Huertero -niminen huumepomo pitää vangittuna. Vaihto ajautuu ammuskeluksi, ja Tad Gruzsa yrittää ampua Timin siinä kuitenkaan onnistumatta. Tim selviytyy elossa, mutta Don Huerteron miehet ottavat hänet kiinni ja vievät kartanoon. Tajutessaan joutuvansa pian tapetuksi, Tim pakenee Bobby Z:n 12-vuotiaan Kit-nimisen pojan kanssa. Tad Gruzsa on kertonut Timin vankilassa tappamalle Mad Dogin veljelle, mistä hänen kannattaisi etsiä veljensä tappajaa, joten ryhmä moottoripyöräjengiläisiä lähtee kostoretkelle Mad Dogin puolesta.


title: Janne Katajisto

text: Janne Katajisto (s. 13. maaliskuuta 1978 Kankaanpää) on suomalainen entinen raskaansarjan nyrkkeilijä. Hän oli ammattinyrkkeilyn raskaansarjan Suomen mestari.


title: Janne Katajisto

text: Nyrkkeilyn 17-vuotiaana aloittanut Katajisto voitti amatööriurallaan kaksi raskaansarjan Suomen mestaruutta. Vuoden 2001 SM-kisoissa hän voitti ensimmäisellä kierroksella Robert Heleniuksen ja myöhemmin finaalissa Petri Reiman. Vuonna 2002 Katajisto saavutti toisen SM-kultansa kukistamalla finaalissa Heleniuksen.


title: Janne Katajisto

text: Vammoista kärsinyt Katajisto ehti jo lopettamaan nyrkkeilyuransa vuonna 2004. Kolmea vuotta myöhemmin hän teki lyhytaikaisen paluun kehään. Vuonna 2009 Katajisto aloitti jälleen kilpailemisen, allekirjoitettuaan sitä ennen ammattilaissopimuksen.


title: Janne Katajisto

text: Ensimmäisen ammattilaisottelunsa hän kävi Ulvilassa elokuussa 2009. Syyskuussa 2011 Katajisto voitti Vaasassa järjestetyssä SM-ottelussa Petter Antmanin teknisellä tyrmäyksellä seitsemännessä erässä.


title: Janne Katajisto

text: Yhteensä Katajiston ammattilaisura käsitti 13 ottelua, joista hänen voittoonsa on päättynyt 12. Amatöörinä hän ehti ottelemaan 54 kertaa, joista 27 päättyi Katajiston voittoon.


title: Steven Halko

text: Steven Halko (s. 8. maaliskuuta 1974 Etobicoke, Ontario) on kanadalainen entinen ammattilaisjääkiekkoilija, pelipaikaltaan puolustaja.


title: Steven Halko

text: NHL-seura Hartford Whalers varasi Halkon kymmenennellä kierroksella, 225. varausvuorolla. Hän pelasi varausta edeltäneen kauden juniorisarja MTJHL:n Thornhill Thunderbirdsissä. Varauksensa jälkeen Halko lykkäsi ammattilaisuransa aloittamista neljä vuotta opiskellakseen Michiganin yliopistossa ja pelatakseen sen jääkiekkojoukkueessa Wolverinesissa yliopistosarja CCHA:ssa. Hän oli voittamassa 1996 yliopistourheilun kattojärjestö NCAA:n mestaruutta joukkueensa kapteenina ja valittiin mestaruusturnauksen tähdistökentälliseen. Lisäksi hänet nimettiin vuosina 1995 ja 1996 CCHA:n toiseen tähdistökentälliseen.


title: Steven Halko

text: Halko aloitti ammattilaisuransa vuonna 1996 farmijoukkue Springfield Falconsissa AHL:ssä. Kaudella 1997–1998 hän debytoi NHL:ssä Carolina Hurricanesissa eli entisessä Hartford Whalersissä, mutta pelasi suurimman osan kaudesta AHL-seura Beast of New Havenissa, kuten myös kaudella 1998–1999. Kaudet 1999–2000 ja 2000–2001 Halko pelasi kokonaan NHL:ssä, kaksi seuraavaa jälleen enimmäkseen AHL:ssä.


title: Steven Halko

text: Halko lopetti pelaajauransa vuonna 2003, kuuden NHL-kauden jälkeen. Hän pelasi NHL:n runkosarjassa yhteensä 155 ottelua ja teki niissä 15 tehopistettä, kaikki syöttöjä. NHL:n pudotuspeleissä hän pelasi neljä ottelua vuonna 1999 jääden ilman tehopisteitä. Halko on eniten otteluja NHL:ssä pelannut kokonaan maaleitta jäänyt pelaaja.


title: Steven Halko

text: Jääkiekkouransa jälkeen Halko on työskennellyt rahoitusalalla. Hän aloitti vuonna 2003 Merrill Lynchin palveluksessa Caryssä, Pohjois-Carolinassa.


title: Steven Halko

text: Halko on naimisissa ja hänellä on kaksi poikaa. Hän asuu perheineen Morrisvillessä, Pohjois-Carolinassa.


title: Rastor

text: Rastor Oy on suomalainen yritysten henkilöstön koulutukseen ja valmennukseen erikoistunut yritys. Sen juuret juontavat 1950-luvun alussa perustettuun liikkeenjohdon konsulttiyritykseen Oy Rastor Ab:hen, joka 1970–1980-luvuilla tunnettiin nimellä Mec-Rastor.


title: Rastor

text: Vuonna 2017 Rastorin liikevaihto oli 8,6 miljoonaa euroa. Rastorin toimipisteet sijaitsevat Espoossa, Kuopiossa, Oulussa, Tampereella ja Turussa. Rastor Oy kouluttaa vuosittain noin 5 000 ihmistä.


title: Rastor

text: Vuonna 1942 Suomen teollisuusliitto ja Puolustusvoimien päämaja perustivat Teollisuuden Työteholiiton edistämään maan sotateollisuuden rationalisointia. Liiton nimi lyheni 1948 nimikilpailussa muotoon Rastor, joka tulee sanoista RAtionalisointi, STandardisointi ja ORganisointi. Johtajaksi valittiin Teollisuusliiton osastopäällikkö, professori E. M. Niini. Vuonna 1947 Työteholiitto, Puunjalostusteollisuuden Keskusliitto, Teollisuusliitto ja Työnantajain Keskusliitto ostivat Oy Teknillinen Kirjeoppilaitos Tietomiehen osakekannan. Tietomies oli perustettu teollisuuden alemman toimihenkilöstön ja työnjohtajien peruskouluttamiseen kirjekurssein eli nykytermein etäopiskeluna.


title: Rastor

text: Vuonna 1950 Teollisuuden Työteholiitto lakkautettiin ja perustettiin Oy Rastor Ab, jonka omisti joukko suuria ja keskisuuria yrityksiä. Rastor-yhtiön ensimmäiseksi toimitusjohtajaksi tuli 28-vuotias diplomi-insinööri, Teollisuuden Työteholiiton entinen koulutuspäällikkö ja Tietomiehen toimitusjohtaja L. I. Suurla, joka aiemmin oli toiminut Hetekan konepajan teknillisenä johtajana. Suurla toimi Rastorin toimitusjohtajana eläkkeelle jäämiseensä 1977 saakka, jolloin hän sai professorin arvonimen ja toiseksi toimitusjohtajaksi nimitettiin diplomi-insinööri, kauppatieteiden maisteri Ilpo Linko.


title: Rastor

text:
Rastor eteni rakennuttajakonsultointiin ja perusti vuonna 1963 sitä varten Terasto Oy:n, joka päätyi myöhemmin Ekono-yhtymään ja sittemmin osaksi Jaakko
Pöyry -konsernia.


title: Rastor

text: Rastor ja kansainvälinen H. B. Maynard & Co perustivat 1968 tasaosuuksin Oy Mec-Rastor Ab:n, jonka osakkeet Rastor hankki kokonaan itselleen 1978. Seuraavina vuosina Rastor panosti yrityskohtaiseen valmennustoimintaan yhteistyössä yhdysvaltalaisten Kepner Tregoen, Wilson Learningin ja Xerox Learningin kanssa. Rastor toimi jonkin aikaa myös toimistotarvikkeiden, atk-laitteiden ja varusteiden maahantuojana ja valmistajana, mutta tämä toiminta myytiin Pitney Bowes Oy:lle 1997.


title: Rastor

text: Rastori julkaisi 1950-luvulta lähtien "Kehittyvä Yritys"- ja "Yritystalous"-lehtiä. Muita Rastorin sarjajulkaisuja eri vuosikymmeniltä ovat "Tehostaja" (1943–1968), "Ajankohtaista rationalisoimisalalta" (1951–1953), "Liiketalous" (1954–1968), "Rastor-uutiset" (1961–1976), "Kehittyvä liikkeenjohto" (1963–1970), "Kehittyvä yritysjohto" (1971–1979), "Tehokas yritys" (1975–1980), "Kehitä itseäsi" -sarja (1980–1993), "Tietoviesti" (1982–), "Yritysjohdon mini/mikro-uutiset" (1983–1984), "Yritysmaailman psykologia" (1983–), "Työnjohto"-sarja (1983–), "Strategia"-sarja (1983–), "Elektroniikkasarja" (1984–), "Myyntitaito"-sarja (1986–), "Harvard aikakauskirja" (1984–1987), "Harvard vuosikirja" (1988–) ja "Ruutiset" (1991–).


title: Rastor

text:
Markkinatutkimustoimintaa varten Rastor perusti Suomen Markkinatiedot Oy:n, josta 1970-luvulla tuli "Rakennusalan projektitiedosto". Julkaisu- ja kirjankustannustoiminta ja kasvoivat
voimakkaasti 1980-luvulla. Rastor julkaisi kymmeniä liikkeenjohdon kirjoja, muun muassa Thomas Petersin ja Robert Watermanin bestsellerin "In Search for Excellence" suomennoksen.


title: Rastor

text: Nykyisin Rastorilla ei ole enää julkaisutoimintaa.


title: Rastor

text: Vuonna 1992 Rastor myi Oy Mec-Rastor Ab:n sen toimivalle johdolle, joka saneerasi sitä ja myi sen vuoden 1997 alussa kansainväliselle Coopers & Lybrandille. Se puolestaan fuusioitui Price Waterhousen kanssa 1998, ja syntyi PricewaterhouseCoopers. Pian myös Suomessa ryhdyttiin toimimaan nimellä PWC Consulting. Syksyllä 2002 PWC Consultingin Suomen-toiminnot myytiin osaksi IBM:n Business Consulting Services yksikköä.


title: Rastor

text: Rastoriin kuuluva Tietomies panosti monimuotokoulutuksen kehittämiseen ja informaatiotekniikan opetukseen. Vuosikymmenen puolivälissä Rastor perusti yhdessä amerikkalaisen Data Dimensions Internationalin kanssa Millennium Scandinavia Oy:n vuosituhannen vaihteessa uhkaavaksi väitetyn, sittemmin valtaosin kuplaksi osoittautuneen Y2K-ongelman ratkaisemiseksi.


title: Rastor

text: Rastorin liikevaihto ja tulos kääntyivät merkittävään kasvuun vuonna 2000. Omistuspohja muuttui vuoden 2004 alussa, kun hallituksen puheenjohtaja Juha Kurkinen hankki omistukseensa osake-enemmistön, ja Rastorin toiseksi suureksi omistajaksi tuli Helsingin kauppakamari.


title: Rastor

text: Toukokuussa 2015 Rastor ja Markkinointi-instituutti yhdistivät voimansa Markkinointi-instituutin kannatusyhdistyksen hankkiessa osake-enemmistön Rastor Oy:stä. Yritykset jatkavat toimintaansa omilla brändeillään ja koulutusohjelmillaan. Syksyllä 2017 pääkaupunkiseudun yksiköt muuttivat nykyaikaisiin yhteisiin tiloihin Espoon Tapiolaan. Samaan konserniin kuuluu myös Kasvutoimisto Kairos.


title: Lotta Lepistö

text: Lotta Lepistö (s. 28. kesäkuuta 1989 Noormarkku) on suomalainen maantiepyöräilijä.


title: Lotta Lepistö

text: Lepistö on edustanut Suomessa Porin Tarmoa ja IK-32-seuraa. Keski-Euroopassa hän on kilpaillut belgialaisen Royal Antwerp Bicycle Clubin tallissa 2008–2010 ja alankomaalaisessa Rabo Lady Force -joukkueessa 2011. Vuosina 2014–2015 hän edusti sveitsiläistä Bigla Pro Cycling Teamia ja vuodesta 2016 Cervélo-Bigla Pro Cyclingia.


title: Lotta Lepistö

text: Toukokuussa 2011 hän loukkaantui vakavasti maantiekilpailussa sattuneessa joukkokolarissa.


title: Lotta Lepistö

text: Lepistö saavutti ensimmäisen Suomen mestaruutensa aikuisten sarjoissa vuonna 2012 voittamalla maantiepyöräilyn SM-kultaa Liedossa. Hän voitti maantieajon SM-kultaa myös 2013. Seuraavana vuonna hän voitti sekä maantieajon että aika-ajon Suomen-mestaruuden.


title: Lotta Lepistö

text: Lepistö sijoittui kolmanneksi maailmancupin osakilpailussa Sparkassen Girossa elokuussa 2014. Hän voitti pistekilpailun Auensteiner- Radsporttage -kilpailussa 2015. Hän voitti samana vuonna maantieajon ja aika-ajon Suomen-mestaruuden. Internationale Thüringen Rundfahrt der Frauen -kilpailussa hän voitti neljännen etapin. Maailmancupissa hän oli 2015 neljäs Sparkassen Girossa ja viides Tour of Chongming Island -kilpailussa.


title: Lotta Lepistö

text: Lepistö sijoittui 2016 kolmanneksi Omloop van het Hageland- ja Pajot Hills Classic -kilpailuissa. Hän voitti prologin Euskal Emakumeen Bira -kilpailussa ja ensimmäisen yhteislähtöetapin Festival Elsy Jacobs -ajossa. Hän voitti SwissEver GP Cham - Hagendorn -kilpailun. Ensimmäisen World Tour -kilpailun voittonsa hän saavutti Britanniassa ajetun The Women's Tourin viidennellä etapilla. Hän voitti 2016 jälleen sekä maantieajon että aika-ajon Suomen-mestaruuden. Hän sijoittui toiseksi World Touriin kuuluneissa yhden päivän kilpailuissa La Course by Le Tour de France ja Crescent Women World Cup Vargarda. Rio de Janeiron olympialaisissa hän oli maantieajossa 51:s ja aika-ajossa 17:s.


title: Lotta Lepistö

text: Lepistö kuului Cervélo-Bigla Pro Cyclingin joukkueeseen, joka saavutti Dohan MM-kilpailuissa 2016 pronssia joukkueaika-ajossa. Tämä oli Suomen kaikkien aikojen ensimmäinen aikuisten sarjan MM-mitali maantiepyöräilyssä.. Samoissa kilpailuissa hän saavutti myös Suomen kaikkien aikojen ensimmäisen henkilökohtaisen aikuisten sarjan maantiepyöräilyn MM-mitalin oltuaan kolmas massakiriin päättyneessä maantieajossa. Loppukirissä hänen edelleen ehtivät Tanskan Amalie Dideriksen ja Alankomaiden Kirsten Wold. Henkilökohtaisessa aika-ajossa hän sijoittui 11:nneksi. Lokakuun lopulla hän oli kolmas aika-ajokilpailu Chrono des Nationsissa.


title: Lotta Lepistö

text: Lepistö voitti 2017 yksipäiväisen Dwars door Vlaanderen -kilpailun Belgiassa. Muutamaa päivää myöhemmin hän voitti World Touriin kuuluneen Gent–Wevelgem-kilpailun massakirissä ennen Jolien D'Hoorea. Hän voitti jälleen sekä maantieajon että aika-ajon Suomen-mestaruudet. Heinäkuussa Lepistö voitti Italian ympäriajon kuudennen etapin. Lisäksi hän sijoittui toiseksi kolmannella ja yhdeksännellä etapilla sekä pistekilpailussa. World Touriin kuuluneessa Prudential RideLondon Classique -kilpailussa hän oli toinen. Elokuussa hän sijoittui EM-kilpailuissa maantieajossa kahdeksanneksi ja aika-ajossa 12:nneksi sekä voitti World Touriin kuuluneen Crescent Vargada -kilpailun. Hän saavutti Cervélo-Biglan jäsenenä joukkueaika-ajon MM-pronssia jälleen Bergenissä 2017.


title: Lotta Lepistö

text: Lepistö saavutti vuoden 2018 ensimmäisen voittonsa World Touriin kuuluneen OVO Energy Women's Tourin viidennellä etapilla. Hän voitti jälleen sekä maantieajon että aika-ajon Suomen-mestaruuden. EM-kilpailujen aika-ajossa hän sijoittui kymmenenneksi ja Crescent Vårgårdassa kolmanneksi. Hän voitti prologin Premondiale Giro Toscana Int. Femminile -kilpailussa.


title: Ľubomír Kolník

text: Ľubomír Kolník (s. 23. tammikuuta 1968 Nitra, Tšekkoslovakia) on slovakialainen entinen jääkiekkoilija, pelipaikaltaan keskushyökkääjä. Hän loi uransa suurimmaksi osaksi kotimaassaan Slovakian Extraliigassa. Kolník teki siellä yhteensä 691 runkosarjaottelussa tehot 325+277=602, joilla hän sijoittuu liigan kaikkien aikojen maalipörssissä toiseksi ja pistepörssissä kolmanneksi. Kolník pelasi myös ennen Slovakian itsenäistymistä Tšekkoslovakian pääsarjaa ja edusti maata myös kansainvälisellä tasolla. Hän pelasi urallaan myös Suomessa.


title: Ľubomír Kolník

text: Kolník pelasi kauden 1986–1987 1. Slovenská národná hokejová ligaa HK Nitran joukkueessa. Hän siirtyi kaudeksi 1987–1988 Tšekkoslovakian pääsarjassa pelanneeseen slovakialaisjoukkue HK Dukla Trenčíniin. Kaudeksi 1990–1991 joukkueen nimeksi vaihtui HK Dukla Trenčín. Kolník valittiin tuolloin Tšekkoslovakian liigan tähdistökentälliseen. Seuraava kausi 1991–1992 päättyi Tšekkoslovakian-mestaruuteen. NHL-joukkue New Jersey Devils varasi hänet 116. pelaajana kesällä .


title: Ľubomír Kolník

text: Kaudeksi 1992–1993 Kolník siirtyi joukkuetoverinsa Ernest Bokrošin kanssa Suomeen ja I-divisioonajoukkue Joensuun Kiekko-Poikien riveihin. Hän muodosti Jonas Hemmingin ja Markku Kyllösen kanssa tehokkaan hyökkäysketjun ja voitti tehoilla 46+38=84 koko sarjan piste- ja maalipörssin sekä tehotilaston lukemalla +53. Kaudella 1993–1994 Kolník ehti pelata JoKP:ssä 22 ottelua tehopistein 23+17=40 ja hän esiintyi myös I-divisioonan pelaajista kootussa joukkuessa hyväntekeväisyysottelussa Turun Palloseuraa vastaan. Marraskuun 1993 lopulla JoKP kuitenkin kauppasi Kolníkin SM-liigajoukkue Rauman Lukkoon jouduttuaan talousvaikeuksiin. Hän oli siellä kevään 1994 pudotuspeleissä neljällä osumallaan joukkueen paras maalintekijä Jari Torkin kanssa ja voitti niiden päätteeksi SM-pronssia.


title: Ľubomír Kolník

text: Kolník palasi kaudeksi 1994–1995 kotimaahansa ja siirtyi Slovakian Extraligassa pelaavaan HK Dukla Trenčíniin. Hän voitti tehoilla 31+23=54 koko liigan pistepörssin. Kaudeksi 1995–1996 Kolník palasi SM-liigaan ja siirtyi Kiekko-Espoon riveihin. Hän oli tehoilla 13+12=25 joukkueen paras maalintekijä ja kolmanneksi paras pistemies. Kaudeksi 1996–1997 hän palasi taas kotimaahansa, jossa Kolník vietti koko loppu-uransa. Hän siirtyi HC Slovan Bratislavan riveihin, jossa Kolník voitti Slovakian-mestaruuden vuosina 1998 ja 2000. Hän voitti kaudella 1996–1997 joukkueen sisäisen piste- ja maalipörssin tehoilla 34+29=63. Kaudella 2000–2001 Kolník jakoi 28 osumallaan Bratislavan sisäisen maalipörssin voiton Ľubomír Hurtaj'n kanssa.


title: Ľubomír Kolník

text: Kaudeksi 2001–2002 Kolník palasi HK Nitran joukkueeseen, jonka paras pistemies ja maalintekijä hän oli tehoilla 24+10=34. Kolník pelasi kauden 2002–2003 HKm Zvolenin riveissä jakaen 24 osumallaan joukkueen sisäisen maalipörssin voiton Branislav Jánošin kanssa, mutta hän palasi taas Nitraan kaudeksi 2003–2004. Kolník voitti siellä joukkueen sisäisen piste- ja maalipörssin kolmella ensimmäisellä paluumuuttokaudellaan. Noista viimeisellä kaudella 2005–2006 hän voitti myös koko Extraliigan tehotilaston lukemalla +43.


title: Ľubomír Kolník

text: Pelaajauransa viimeisen kauden 2008–2009 Kolník aloitti Nitrassa, mutta siirtyi kesken kauden HK 36 Skalicaan, josta matka jatkui loppukaudeksi sarjatasoa alemmas 1. hokejová liga SR:ssä pelaavaan HC Nové Zámkyyn. Hän lopetti uransa 41-vuotiaana keväällä 2009.


title: Ľubomír Kolník

text: Kolník edusti Tšekkoslovakiaa sekä Kanada-cupissa että MM-kilpailuissa vuonna 1991. Hän edusti sittemmin Slovakiaa Lillehammerin olympiakisoissa 1994, MM-kilpailujen C-sarjassa vuonna 1994, B-sarjassa vuonna 1995, pääsarjassa vuosina 1996, 1997 ja 1999 sekä maailmancupissa vuonna 1996.


title: Kauppakeskus Sektori

text: Kauppakeskus Sektori on vuonna 1988 valmistunut kauppakeskus Kuopion keskustassa Puijonkadulla. Talon vuokrattava pinta-ala on 5 500 neliömetriä.


title: Kauppakeskus Sektori

text: Kauppakeskus Sektori sijaitsee torin itälaidalla, ja sen eteläpuolella on Anttilan Kuopion tavaratalo ja pohjoispuolella entinen Säästöpankin toimitalo, jossa toimii tällä hetkellä Osuuspankki. Talon omistaa Kuopion Sosialidemokraattinen Työväenyhdistys ry.


title: Engström

text: Engström on seuraavien henkilöiden sukunimi:


title: Nina Kulagina

text: Nina (Ninel) Sergejevna Kulagina (1926–1990) oli neuvostoliittolainen nainen, jonka väitettiin pystyvän liikuttamaan esineitä mielensä voimalla, ks. psykokinesia


title: Nina Kulagina

text: Kulagina sanoi havainneensa kykynsä siitä, että esineet hänen ympärillään liikkuivat hänen ollessaan vihainen. Kulagina suoritti kokeita valvotuissa olosuhteissa, joissa hänen todettiin liikuttavan pieniä esineitä mielensä voimalla. Hänen väitettiin myös pystyneen saavan ravintoliuoksessa olevan sammakon sydämen sykkimään haluamaansa tahtiin ja pysäyttämään sen.


title: Nina Kulagina

text: Nina Kulaginan kyvyt herättivät kiinnostusta myös Neuvostoliiton ulkopuolella.


title: Nina Kulagina

text: Valvotuista kokeista huolimatta Kulaginan kyvyt aiheuttivat joissakin ihmisissä epäilyjä petkuttamisesta.


title: Nina Kulagina

text: Nuoresta iästään huolimatta Kulagina soti suuressa isänmaallisessa sodassa ja hän sai siitä myös palkintoja.


title: Kim Yong-chun

text: Kim Yong-chun (; 4. maaliskuuta 1935 – 16. elokuuta 2018) oli pohjoiskorealainen poliitikko ja varamarsalkka. Hän astui Korean demokraattisen kansantasavallan armeijan palvelukseen vuonna 1956 ja toimi sittemmin kansanarmeijan ministerinä. Lisäksi Kim on toiminut Kansallisen puolustusneuvoston varapuheenjohtajana ja Kim Jong-ilin ydinstrategian erikoisneuvonantajana.


title: Kim Yong-chun

text: Kim valittiin Korkeimpaan kansanneuvostoon vuonna 1990, mutta hänet alennettiin samana vuonna prikaatin komentajaksi ja pakotettiin "vallankumoukselliseen koulutukseen". Hänet kuitenkin rehabilitoitiin ja ylennettiin vuonna 1992 kenraaliksi. Hänestä tuli Kansallisen puolustusneuvoston jäsen vuonna 1998, ja vuonna 2001 hän oli Kim Jong-ilin mukana tämän Shanghain-matkalla.


title: Kim Yong-chun

text: Vuonna 2009 Kim ylennettiin yhdeksi puolustusneuvoston kolmesta varapuheenjohtajasta, ja saman vuoden helmikuussa hän sai nimityksen kansanarmeijan ministeriksi (puolustusministeriksi). Hänen seuraajakseen ministerin tehtävissä nimitettiin vuonna 2012 Kim Jong-gak.


title: Forsblom

text: Forsblom on seuraavien henkilöiden sukunimi:


title: Tito (jalkapalloilija)

text:
Roberto Román Triguero eli Tito (s. 11. heinäkuuta 1985 Madrid, Madridin alue, Espanja) on espanjalainen jalkapalloilija, joka edustaa Espanjan La Ligassa pelaavaa Rayo Vallecanoa. Hän on pelipaikaltaan oikea laitapuolustaja.
Tito pelasi kaudella 2002–2003 Alcalássa kaksi Segunda División B:n ottelua. Seuraavalla kaudella hän sai enemmän vastuuta pelaten putoamiskarsinta mukaan lukien 36 ottelua, joissa teki yhden maalin. Kaudeksi 2004–2005 Tito siirtyi Mallorca B:hen, jossa pelasi 26 Segunda División B:n ottelua. Mallorca B putosi seuraavaksi kaudeksi Tercera Divisióniin. Kaudeksi 2006–2007 Tito siirtyi Segunda División B:n Alcorcóniin, jossa pelasi yhdeksän ottelua. Seuraavalla kaudella hän pelasi 32 ottelua tehden yhden maalin ja kaudella 2008–2009 nousukarsinta mukaan lukien 34 ottelua.


title: Tito (jalkapalloilija)

text: Kaudeksi 2009–2010 Tito siirtyi Segunda Divisiónissa pelanneeseen Rayo Vallecanoon, jossa pelasi ensimmäisellä kaudellaan 17 ottelua tehden yhden maalin. Seuraavalla kaudella hän pelasi 10 ottelua ja teki jälleen yhden maalin, kun Rayo Vallecano nousi kauden päätteeksi Primera Divisióniin kaudeksi 2011–2012. Tito pelasi ensimmäisen ottelunsa Primera Divisiónissa 28. elokuuta 2011 Athletic Bilbaota vastaan. Ensimmäisen maalinsa hän teki 7. huhtikuuta 2012 Osasunan verkkoon ja se olikin hänen kautensa ainoa, kun otteluja kertyi 36.


title: Tito (jalkapalloilija)

text: Tito pelasi Rayo Vallecanossa seitsemän kautta. Kesällä 2016 hän teki kaksivuotisen sopimuksen Granadan kanssa. Hän pelasi Granadassa vuoden 2017 tammikuulle asti, jolloin Granada lainasi hänet loppukaudeksi Leganésiin. Lainasopimuksessa oli osto-optio, jonka Leganés käytti ja maksoi Granadalle 600 tuhannen euron siirtokorvauksen.


title: Tito (jalkapalloilija)

text: Leganésissa Tito pelasi vain kauden 2017-18, ja kaudeksi 2018-19 hän siirtyikin takaisin Rayo Vallecanoon.


title: Sannäsin kartano

text: Sannäsin kartano on Porvoon Sannaisissa sijaitseva entinen maatila, joka toimii nykyisin kokoushotellina. Kartanon nykyinen päärakennus on Carl Ludvig Engelin piirtämä. 1960–2000-luvuilla kartano tunnettiin Lifimin liikkeenjohtokurssien pitopaikkana.


title: Sannäsin kartano

text: 1400-luvulla Sannäsin omisti Pietari Svärd, joka kuului Liivinmaalta kotoisin olleeseen rikkaaseen sukuun. Vuonna 1467 Sannäsin omisti asemies Paavali Skytte, joka lahjoitti kartanon maat Naantalin luostarille kiitokseksi siitä, että tyttärensä Anna pääsi luostariin. Luostari kuitenkin palautti maat myöhemmin.


title: Sannäsin kartano

text: 1500-luvulla Sannäsin kartano oli rälssitila, jonka tunnetuin haltija oli asemies Pentti Laurinpoika, joka aateloitiin nimellä Sabelhjerta saavutuksistaan sodassa Venäjää vastaan. Sabelhjerta osallistui kuningas Sigismundin rinnalla Ruotsin kuninkuudesta käytyyn sotaan Kaarle-herttuaa vastaan. Kaarle-herttua voitti, mutta Pentti Laurinpoika säästyi kostolta ja pääsi jopa Kaarle-herttuan suosioon.


title: Sannäsin kartano

text:
1600-luvulla Sannäsin kartanon maaomistukset olivat niin laajoja, että myös alustalaisille voitiin lahjoittaa maata.
Sannäsin nykyinen väentupa on peräisin 1700-luvulta, jolloin suuri Pohjan sota heikensi kartanon taloutta. Tuolloin Sannäsin omisti Otto Henrik Saberhjerta, jonka kerrotaan menettäneen kartanon korttipelissä Bureille. Bureilta kartano periytyi Boijen suvulle.


title: Sannäsin kartano

text: Vuonna 1766 Sannäsiä hallitsi Otto Krister Boije, joka kuitenkin joutui myymään kartanon Johan Anders Jägerhornille. Tämä oli kenraali Yrjö Maunu Sprengtportenin kannattaja ja myöhemmin Suomen ylipäällikkö. Jägerhorn pakeni kohtaamiaan vaikeuksia Venäjälle ja edelleen Holsteiniin.


title: Sannäsin kartano

text: Nykyisen, Carl Ludvig Engelin piirtämän päärakennuksen rakennutti vuosina 1836-1837 kartanon uusi omistaja, vapaaherra Axel Gustaf Mellin. Kartanon uuden puiston suunnitteli Paul Olsson, jonka kädenjälkeä ovat myös Esplanadinpuisto Helsingissä ja Kultarannan puisto Naantalissa.


title: Sannäsin kartano

text: Mellinin tyttärentytär avioitui vapaaherra Gustaf Adolf Silfverhjelmin kanssa, mutta kuoli lapsivuoteeseen. Silfverhjelm solmi uuden avioliiton Creutzien sukuun kuuluneen kirjailija-toimittaja Elsa von Bornin kanssa. Vapaussodan sotilaskomitea kokoontui Sannäsin kartanon valkoisessa salissa. Silfverhjelm auttoi myös suomalaisia jääkäreitä, jotka palasivat Saksasta sukellusveneellä Pernajanlahden edustalla olevaan saareen.


title: Sannäsin kartano

text: 1920-luvulla kartanossa vierailivat usein muun muassa Akseli Gallén-Kallela, marsalkka Mannerheim, oopperalaulaja Aino Ackté ja taidemaalari Alvar Cawén.


title: Sannäsin kartano

text: Vapaaherra Silfverhjelm joutui myymään Sannäsin vuonna 1927, minkä jälkeen kartanolla oli useita yksittäisiä omistajia. 1970-luvun alussa kartano ostettiin Lifimin eli Liikkeenjohdon Instituutin käyttöön, jossa se pysyi Lifimin alasajoon 2007 saakka. Aalto-yliopiston holdingyhtiö osti tuolloin Sannäsin kartanon ja jatkaa sen toimintaa kokoushotellina.


title: Granberg

text: Granberg on muun muassa seuraavien henkilöiden sukunimi:


title: Lucas Auer

text: Lucas Auer (s. 11. syyskuuta 1994 St. Johann in Tirol) on itävaltalainen moottoriurheilija. Hän on entisen F1-kuljettaja Gerhard Bergerin sisarenpoika.


title: Lucas Auer

text: Auer aloitti uransa karting-sarjoissa. Vuonna 2010 Auer sijoittui toiseksi Saksan Junior Kart mestaruussarjassa. Vuonna 2011 Auer voitti JK Racing Asia Series-sarjan mestaruuden. Vuonna 2012 Auer sijoittui toiseksi Saksan F3-sarjassa. Hän kilpaili myös Toyota Racing Series ja Formula 3 Euroseries-sarjoissa samana vuonna. Vuonna 2013 Auer kilpaili Euroopan Formula 3 -sarjassa, missä hän voitti yhden kilpailun ja sijoittui sarjan neljänneksi. Vuonna 2014 Auer jatkoi Euroopan F3 -sarjassa. Hän saavutti kolme voittoa, yhden paalupaikan ja kaksi nopeinta kierrosta sijoittuen jälleen sarjan neljänneksi. Vuonna 2015 Auer siirtyi kilpailemaan DTM-sarjaan.


title: Brigitte Oertli

text: Brigitte Oertli (s. 10. kesäkuuta 1962 Egg, Zürichin kantoni) on sveitsiläinen alppihiihtäjä. Hän edusti seuratasolla Skiclub Eggiä.


title: Brigitte Oertli

text: Oertli sijoittui Sarajevon olympialaisissa 1984 syöksylaskussa 12:nneksi. Bormion MM-kilpailuissa 1985 hän oli alppiyhdistetyssä neljäs, pujottelussa viides ja syöksylaskussa kahdeksas. Crans-Montanan MM-kilpailuissa 1987 hän sijoittui supersuurpujottelussa yhdeksänneksi, suurpujottelussa 11:nneksi ja yhdistetyssä 14:nneksi.


title: Brigitte Oertli

text: Oertli saavutti Calgaryn olympialaisissa 1988 hopeaa sekä Marina Kiehlin voittamassa syöksylaskussa että Anita Wachterin voittamassa alppiyhdistetyssä. Vailin MM-kilpailuissa 1989 hän sai pronssia yhdistetyssä.


title: Brigitte Oertli

text: Oertli voitti alppiyhdistetyn maailmancupin kausilla 1984–1985, 1986–1987, 1987–1988 ja 1988–1989 sekä sijoittui kolmanneksi 1989–1990 ja neljänneksi 1985–1986. Syöksylaskun maailmancupissa hän oli toinen kaudella 1987–1988, kolmas 1984–1985 ja neljäs 1985–1986 sekä pujottelun maailmancupissa viides 1985–1986 ja 1986–1987. Maailmancupin kokonaiskilpailussa hän sijoittui toiseksi kausilla 1984–1985 ja 1987–1988, kolmanneksi 1986–1987 ja viidenneksi 1985–1986. Hän voitti kaikkiaan yhdeksän maailmancupin osakilpailua, sijoittui 13 kertaa toiseksi ja yhdeksän kertaa kolmanneksi.


title: Lou Andreas-Salomé

text: Lou Andreas-Salomé (synt. Louise von Salomé tai Luíza Gustavovna Salomé, ; 12. helmikuuta 1861 Pietari – 5. tammikuuta 1937 Göttingen) oli venäläinen psykoanalyytikko ja kirjailija. Hän oli monipuolinen kirjoittaja ja hänen läheiseen ystäväpiiriinsä kuuluivat monet kirjailijat, filosofit ja taiteilijat, kuten Nietzsche, Freud, Rilke ja Rée.


title: Lou Andreas-Salomé

text: Lou Salomé syntyi Pietarissa kenraalin tyttärenä. Hänellä oli viisi veljeä. Hänen vanhempansa olivat ranskalaista ja pohjoissaksalaista alkuperää. Hän kävi Pietarin saksalaista koulua Petrischulea.


title: Lou Andreas-Salomé

text:
Salomé ryhtyi seitsemäntoistavuotiaana opiskelemaan teologiaa, filosofiaa, maailman uskontoja sekä ranskalaista ja saksalaista kirjallisuutta hollantilaisen pastori Hendrik Gillotin johdolla. Gillot kuitenkin rakastui Saloméen niin, ettei opintoja voitu jatkaa. Salomé lähti äitinsä kanssa Zürichiin voidakseen suorittaa siellä yliopistotutkinnon. Hänen heikon terveytensä odotettiin myös parantuvan Keski-Euroopassa.
Salomén äiti vei 21-vuotiaan tyttärensä Roomaan. Siellä Salomé tutustui kirjailija Paul Réehen, jonka kanssa hän aloitti suhteen. Muutaman kuukauden kuluttua, 13. toukokuuta 1882, Réen ystävä Friedrich Nietzsche liittyi heihin. Kolmikko eli ja matkusti tiiviisti yhdessä, kunnes Nietzsche irtautui kolmikosta.


title: Lou Andreas-Salomé

text: Salomé ja Rée muuttivat Berliiniiin ja asuivat yhdessä. Salomé meni 1887 naimisiin orientalisti Friedrich Carl Andreasin kanssa, vaikka jatkoikin suhdettaan Réehen sekä muihin miehiin. Avioliitto kesti Andreasin kuolemaan asti 1930.


title: Lou Andreas-Salomé

text:
Erityisen läheinen Salomé oli Rilken kanssa. He tapasivat Rilken ollessa 21-vuotias, jolloin Salomé oli 36-vuotias. Salome alkoi kutsua Rilkeä "Raineriksi" tavanomaisen "Renén" sijaan. Salomé opetti tälle myös venäjää, jotta Rilke voisi lukea Tolstoita ja Puškinia.
Andreas-Salomé lopetti psykoanalyytikkona toimimisen 74 vuoden iässä. Hänellä oli sydänvaivoja, ja hänen tilansa vaati useita kertoja sairaalahoitoa. Hänen miehensä vieraili sairaalassa päivittäin. Sairaudet ja vanhuus lähensivät vanhaa pariskuntaa. Salomé kuoli uremiaan 5. helmikuuta 1937.


title: Lou Andreas-Salomé

text: Hänen uurnansa laskettiin hänen miehensä haudan viereen Göttingenin Groner Landstrassella. Göttingenissä sijaitsee hänen mukaansa nimetty katu Lou-Andreas-Salomé-Weg sekä psykoanalyysi- ja psykoterapiainstituutti Lou-Andreas-Salomé Institut.


title: Lou Andreas-Salomé

text: Gestapo tuhosi hänen kirjastonsa hänen kuolemansa aikoihin. Syyksi esitettiin kytkökset Freudiin, ”juutalaisen tieteen” harjoittaminen sekä monien juutalaisten kirjoittajien teokset.


title: Lou Andreas-Salomé

text: Salomé kirjoitti useita unohduksiin jääneitä romaaneja, näytelmiä ja esseitä. Hän oli ensimmäisiä naispuolisia psykoanalyytikkoja ja ensimmäisiä naisia, jotka kirjoittivat naisen seksuaalisuudesta psykoanalyyttisesta näkökulmasta. Hänen kirjansa "Die Erotik" julkaistiin 1911, ennen kuin hän oli tavannut Freudia.


title: Lou Andreas-Salomé

text: Hän tutki tuotannossaan muun muassa Ibsenin naishahmoja. Lisäksi hän on kirjoittanut itselleen läheisistä Nietzschestä ja Rilkestä.


title: Brownin piirikunta

text: Brownin piirikunta on usean yhdysvaltalaisen piirikunnan nimi:


title: Grannas

text: Grannas on muun muassa seuraavien henkilöiden sukunimi:


title: Ceremony

text: Ceremony voi tarkoittaa ainakin seuraavia:


title: Lam Adesina

text: Alhaji Lamidi Ona-Olapo Adesina (20. tammikuuta 1939 – 11. marraskuuta 2012) oli nigerialainen poliitikko. Hän istui Nigerian edustajainhuoneessa ja tuli vuonna 1999 valituksi Oyon osavaltion kuvernööriksi Alliance for Democracy -puolueesta. Hän oli kuvernöörinä vuoteen 2003, jolloin hänen seuraajakseen valittiin Rasheed Ladoja. Adesina toimi lisäksi muun muassa koulun rehtorina. Hän sairasti diabetesta ennen kuin hän kuoli 73-vuotiaana sairaalassa Lagosin saarella.


title: Lam Adesina

text: Adesina opiskeli Nigerian yliopistolla, Nsukkassa ja myöhemmin Ibadanin yliopistolla.


title: Iljinsko-Podomskoje

text: Iljinsko-Podomskoje () on Viledin kunnallispiirin keskuksena toimiva kylä Venäjän Arkangelin alueen kaakkoisnurkassa. Kylä sijaitsee Vienanjoen eteläisen sivujoen Viledin oikeanpuoleisella eli itäisellä rannalla.


title: Iljinsko-Podomskoje

text: Lähin rautatieasema (Viled) sijaitsee samassa piirissä, maanteitse noin 40 kilometriä luoteeseen Iljinsko-Podomskojesta. Lähimmät kaupungit ovat länsiluoteessa sijaitsevat Korjažma (maanteitse noin 65 km) ja Kotlas (noin 95 km).


title: Iljinsko-Podomskoje

text: Iljinsko-Podomskojen kylässä asui vuoden 2010 väestönlaskennan mukaan 3 682 henkeä. Koko Viledin piirissä asukkaita oli 11 158.


title: Liisa Savijarvi

text: Liisa Savijarvi (s. 29. joulukuuta 1963 Bracebridge, Ontario) on kanadalainen alppihiihtäjä. Hän edusti Blue Mountain -seuraa.


title: Liisa Savijarvi

text: Savijarvi sijoittui Sarajevon olympialaisissa 1984 suurpujottelussa yhdeksänneksi ja syöksylaskussa 18:nneksi. Bormion MM-kilpailuissa 1985 hän oli suurpujottelussa kymmenes.


title: Liisa Savijarvi

text: Savijarvi sijoittui supersuurpujottelun maailmancupissa toiseksi kaudella 1985–1986. Hän oli samalla kaudella viides syöksylaskun maailmancupissa ja kahdestoista maailmancupin kokonaiskilpailussa. Hän voitti yhden maailmancupin osakilpailun, oli kerran toinen ja kaksi kertaa kolmas.


title: The Pineapple Thief

text: The Pineapple Thief on englantilainen progressiivista rockia soittava yhtye, jonka kotipaikka on Somerset. Yhtyeen keulakuvana toimii laulaja-kitaristi Bruce Soord. Yhtye on julkaissut vuoteen 2018 mennessä yksitoista studioalbumia. Yhtyeen uusin albumi "Dissolution" julkaistaan 31.8.2018.


title: The Pineapple Thief

text: Yhtyeen perustajajäsen, Bruce Soord, perusti yhtyeen vuonna 1999. Yhtyeen debyyttialbumi "Abducting the Unicorn" julkaistiin Cyclops Recordsin kautta. Albumi toi yhtyeelle pienen mutta lojaalin faniryhmän. Soord palasi äänitysstudioon toisen albumin merkeissä, jonka nimi oli "137". Tämän albumin äänitysten aikana moni suuri levy-yhtiö kiinnostui yhtyeestä, joka aiheutti viivästymistä albumin julkaisussa, ja albumi julkaistiinkin yli kaksi vuotta debyyttialbumin jälkeen. Kolmantena julkaistu levy "Variations on a Dream" antoi kuitenkin sen avun yhtyeelle, mitä se tarvitsi. Albumi levisi ympäri maailmaa, jonka seurauksena yhtye oli yhdenmukaisesti menestynein yhtye levy-yhtiöllään, Cyclops Recordsilla.


title: The Pineapple Thief

text: Toukokuussa 2008 yhtye julkaisi albuminsa "Tightly Unwound" Kscopen kautta.


title: The Pineapple Thief

text: Elokuussa 2016 yhtye julkaisi albuminsa Your Wilderness, jolla rumpuja soittaa Porcupine Treessa vaikuttanut Gavin Harrison. Yhteistyö sai jatkoa, ja Harrison palaa soittamaan rumpuja yhtyeen uudella elokuussa 2018 julkaistavalla "Dissolution" albumilla.


title: Ilmar Reepalu

text: Ilmar Reepalu (s. 1943 Nõva) on virolaissyntyinen ruotsalainen sosiaalidemokraattisen puolueen poliitikko, joka on toiminut Malmön pormestarina vuodesta 1994. Hän pakeni perheineen miehitetystä maastaan vuonna 1944 ja toimi jo teini-ikäisenä Ruotsin sosiaalidemokraateissa. Hän opiskeli Chalmersin teknillisessä korkeakoulussa ja on työskennellyt Göteborgissa kestävään kaupunkisuunnitteluun erikoistuneena arkkitehtina. Reepalu oli vuonna 2010 ehdolla World Mayor Prizen saajaksi.


title: Ilmar Reepalu

text: Reepalu on saanut osakseen syytöksiä juutalaisyhteisöltä; Malmön juutalaiset ovat syyttäneet heihin kohdistuneiden viharikosten kasvusta paitsi muslimeja ja uusnatseja, myös Reepalua, joka on syytösten mukaan laiminlyönyt juutalaisten suojelun. Pormestari on sanonut, että se, mikä vaikuttaa antisemitismiltä, olisi ymmärrettävää seurausta Israelin harjoittamasta politiikasta.


title: Sääntelyhäiriö

text: Sääntelyhäiriö (hallituksen epäonnistuminen, government failure) tarkoittaa, että julkisen vallan puuttuminen johonkin aiheuttaa tehottomamman lopputuloksen kuin saavutettaisiin ilman puuttumista.


title: Sääntelyhäiriö

text: Sääntelyhäiriö on julkisen sektorin analogia markkinahäiriölle (market failure). Motiivina voi olla poliitikon, virkamiehen ja/tai yksityisen toimijan välistäveto, mutta usein osalla toimijoista on hyvä tarkoitus.Sääntelyhäiriö voi tapahtua kysyntä- tai tarjontapuolella. Kysyntäpuolen häiriöt voivat liittyä äänestyskäyttäytymisen ongelmiin tai preferenssien paljastamisen ongelmaan: miten saada tietää kuluttajien todelliset preferenssit, jos näiden ei tarvitse todistaa niiden voimakkuutta kukkarollaan, tai miten kerätä niistä tarpeeksi yksityiskohtaista informaatiota muuten kuin hintamekanismin kautta. Tarjontapuolen ongelmat liittyvät usein päämies-agentti-ongelmaan.


title: Sääntelyhäiriö

text: Joskus sääntelyhäiriöitä yritetään välttää käyttämällä sääntelyn apuna näennäismarkkinoita. Tällöin tulee vastaan näennäismarkkinahäiriöitä, joilla on samoja syitä kuin markkinahäiriöillä.


title: Pomakit

text: Pomakit ovat etninen ryhmä pääasiassa Bulgariassa, Kreikassa ja Turkissa. Pomakit ovat slaaveja ja he puhuvat bulgarian kielen murretta. Selkeimmin heitä erottaa bulgarialaisista islaminusko.


title: Pomakit

text: Pomakkien asuinalue keskittyy Rodopivuorille Bulgarian kaakkoisosaan ja Kreikan Pohjois-Traakiaan. Huomattavia määriä pomakkeja asuu myös Turkissa, sekä pienemmissä määrin Romaniassa, Makedoniassa ja Albaniassa. Bulgariassa pomakkeja ei tunnusteta erilliseksi etniseksi ryhmäksi ja arviot heidän määrästään maassa vaihtelevat 130 000:sta 250 000:een. Kreikassa heitä asuu noin 30 000 ja Turkissa pomakkeja ja heistä polveutuvia on jopa neljännesmiljoona. Makedoniassa asuvat torbeshit luokitellaan joskus kuuluviksi pomakkeihin.


title: Pomakit

text: Poliittisten syiden takia bulgarialaiset, kreikkalaiset ja turkkilaiset ovat esittäneet hyvin erilaisia teorioita pomakkien alkuperästä. Slaavilaisia kieliä puhuneiden joukkokääntymisiä islaminuskoon tapahtui Rhodopivuorten alueella 1400-luvulta 1600-luulle saakka alueen ollessa Ottomaanien valtakunnan alaisuudessa. Etenkin bulgarialaisten historioitsijoiden mielestä kyseessä oli pakkokäännytys, mutta aikalaislähteet asiasta ovat epäselviä. Kääntyminen islamiin saattoi olla vapaaehtoistakin esimerkiksi siksi, että muihin kuin islaminuskoisiin sovellettiin korkeampaa verotusta ja yhteiskunnallisia rajoituksia. Toisaalta Ottomaanien valtakunnan etu oli alueen asukkaiden käännyttäminen alueen strategisen sijainnin takia lähellä Istanbulia ja Salonikia. Kreikassa on esitetty väitteitä siitä, että pomakit olisivat kreikkalaisia tai kreikkalaistuneita traakialaisia, jotka olisivat sittemmin slaavilaistuneet ja kääntyneet islaminuskoon. Turkkilaiset ovat puolestaan väittäneet pomakkien polveutuvan kumaaneista, arabeista tai turkkilaisista.


title: Pomakit

text: Pomakkeja palveli ottomaanien armeijassa ja heitä osallistui esimerkiksi vuoden 1876 kansannousun kukistamiseen Bulgariassa. Vuosina 1877–1878 käydyn Turkin sodan jälkeen pomakit kapinoivat Bulgariaa ja ottomaanien sulttaania vastaan perustaen lyhytikäisen autonomisen alueen. Balkanin sodat 1912–1913 johtivat pomakkien alueiden jakoon Kreikan ja Bulgarian välillä. Molemmissa maissa pomakit joutuivat sittemmin sulauttamiskampanjoiden kohteeksi. Bulgariassa ajatuksella islamista ainoana bulgarialaisista pomakkeja erottavana tekijänä oli jonkin verran kannatusta myös pomakkiyhteisön sisällä. Kommunistien valtakaudella Bulgariassa monet pomakit muuttivat Turkkiin. Kommunistisen järjestelmän kaaduttua pomakkeihin ei ole suhtauduttu Bulgariassa yhtä vihamielisesti kuin ennen.


title: Jalopuumetsikkö

text: Jalopuumetsikkö on yksi Suomen luonnonsuojelulaissa määritellyistä suojeltavista luontotyypeistä.


title: Jalopuumetsikkö

text: Luontotyypin kriteerien täyttymiseksi jaloja lehtipuita sisältävän jalopuumetsikön tulee olla luontaisesti syntynyt, ja paikalla tulee kasvaa 130 cm korkeudelta tyvestä mitattuna halkaisijaltaan yli 7 cm:n paksuisia runkoja vähintään 20 kappaletta hehtaarilla (tammen kyseessä olleen halkaisijan on oltava vähintään 20 cm).


title: Amerikanpaimenkoira

text: Amerikanpaimenkoira ("Pastor americano") on pohjois- ja eteläamerikkalainen koirarotu. Se on erittäin harvinainen, koska kanta on nykyisin hyvin pienikokoinen ja vain murto-osa nykyisistä yksilöistä on puhdasrotuisia.


title: Amerikanpaimenkoira

text: Amerikanpaimenkoira muistuttaa rakenteeltaan ja ulkomuodoltaan valkoistapaimenkoiraa, joskin eroaa tästä väritykseltään: se on tumman kahvinruskea ja sillä on päässä, selässä ja hännän päälimmäisellä puolella mustat merkit. Raajat ovat väriltään vaaleammat eli hiekanruskeat. Sillä on samanlaiset beiget merkit silmien ympärillä kuin Ecuadorin silmälasikarhulla.


title: Amerikanpaimenkoira

text: Amerikanpaimenkoira on erittäin älykäs, reviiritietoinen ja puolustusviettinen. Se on erinomainen, uskollinen vahtikoira, joka on erittäin kiintynyt perheeseensä ja erityisesti lapsiin. Se ei koskaan unohda perhettään ja suojelee sitä kodin sisä- ja ulkopuolella: sen suojeluvietti on niin voimakas, ettei sitä suositella ulkoilutettavaksi ostoskeskusten tai vilkkaiden asuinkortteleiden lähellä. Tarkan hajuaistinsa vuoksi sitä on käytetty lisäksi armeijan tehtäviin ja metsästykseen. Erittäin energisenä koirana se tarvitsee paljon liikuntaa, ja sen tulee päästä juoksemaan vapaana aidatulla alueella kuten puistossa vähintään kerran viikossa. Se on kotioloissa yleensä hyvin siisti ja rauhallinen, eikä se juurikaan sotke tai tuhoa paikkoja.


title: Amerikanpaimenkoira

text: Rotu on kotoisin Etelä-Amerikan Andeilta ja Pohjois-Amerikan korkeista vuoristoista, ja se polveutuu leireiltä paenneista villiintyneistä koirista ja harmaasudesta. Ensimmäisen havainnon siitä tekivät vuonna 1890 Ecuadorin Andeilla amerikkalaiset vuorikiipeilijät, jotka kiinnittivät huomiota sen karvapeitteen yhtäläisyyteen valkoisenpaimenkoiran kanssa. He ottivat sen edustajia mukaansa kotimaahansa, jossa he kohtasivat toisen, tummempivärisen mutta erittäin samankaltaisen muunnoksen. He päättelivät molempien kuuluvan käytännössä samaan rotuun, jonka yksi erityispiirteistä on se, että pennut selviytyvät alhaisissa lämpötiloissa karvapeitteensä ansiosta, joka alkaa 3 vuoden iästä lähtien harventua merkittävästi.


title: Tony MacAlpine

text: Tony MacAlpine (s. 29. elokuuta 1960 Springfield, Yhdysvallat) on yhdysvaltalainen kitaristi. Hänet tunnetaan erityisesti instrumentaalimuusikkona, jonka tyylilajit vaihtelevat heavy metalista fuusiojazziin.


title: Tony MacAlpine

text: MacAlpine aloitti pianonsoiton jo viisivuotiaana. Kitaraa hän alkoi soittaa 12-vuotiaana. MacAlpine opiskeli klassista musiikkia konservatoriossa kotikaupungissaan Springfieldissä ja jatkoi myöhemmin musiikkiopintojaan Hartfordin yliopistossa.


title: Tony MacAlpine

text: Ensimmäisen sooloalbuminsa "Edge of Insanity" MacAlpine julkaisi vuonna 1985. Hänen soolotuotantonsa käsittää yhteensä 11 studioalbumia sekä yhden live-albumin ja kokoelmalevyn. Tyylilajiltaan ne luokitellaan nykyään lähinnä neoklassiseksi metalliksi.


title: Tony MacAlpine

text: Soolotuotantonsa lisäksi MacAlpine on soittanut useissa eri yhtyeissä ja projekteissa. Tunnetuimpia niistä ovat heavy rockin superyhtye M.A.R.S., progressiivista metallia esittänyt Planet X sekä fuusiojazz-yhtye CAB.


title: Tony MacAlpine

text: 2000-luvulla hän on ollut mukana myös Joe Satrianin ja Steve Vain G3-kiertueilla sekä Yngwie Malmsteenin ex-laulajan Marc Boalsin Ring of Fire -kokoonpanossa.


title: Araninpaimenkoira

text: Araninpaimenkoira (katalaaniksi "gos d'atura aranès", oksitaaniksi "can aranés tath bestiar", espanjaksi "pastor aranés") on hyvin harvinainen espanjalainen koirarotu.


title: Araninpaimenkoira

text: Araninpaimenkoira muistuttaa kooltaan ja rakenteeltaan melko paljon katalonianpaimenkoiraa, mutta on kuitenkin tyypiltään epäyhtenäinen sillä paikalliset paimenet välittävät enemmän työskentelyominaisuuksista kuin ulkonäöstä. Tunnusomaisimmat piirteet ovat kirkkaat silmät ja luonnontöpö häntä. Liikkuvaiset korvat ovat useimmiten riippuvat, mutta voivat toisinaan olla myös luonnostaan pystyt. Kirsu on riippukorvaisilla yksilöillä musta ja pystykorvaisilla ruskea. Karvapeite on hieman lyhyempi kuin katalonianpaimenkoiralla ja laadultaan joko laineikas tai kihara. Väritys vaihtelee, mutta on useimmiten vaalea (fawn), tummasävyinen kanelinpunainen tai harmaa. Raajoissa voi esiintyä pääväristä poikkeavat merkit, jotka eivät kuitenkaan saa olla valkoiset. Urokset ovat vähintään 53 cm (ihanne 58 cm) ja nartut vähintään 50 cm (ihanne 55 cm) korkeita.


title: Araninpaimenkoira

text: Araninpaimenkoira on älykäs ja eloisa. Sillä on erinomainen kyky ohjata ja vartioida lampaita. Se sopeutuu kaikenlaisiin ankariin ilmastoihin ja olosuhteisiin, ja sillä on erittäin hyvä kylmänsietokyky.


title: Araninpaimenkoira

text: Rotu on kotoisin Val d’Aran-laaksosta Kataloniasta, jossa se on elänyt jo vuosisatojen ajan täysin eristyksissä muiden rotujen vaikutteilta. Se polveutuu todennäköisesti pitkäkarvaisesta pyreneittenpaimenkoirasta. Aranilaisten maanviljelijöiden mukaan aiemmin oli olemassa myös lyhytkarvainen, pienikokoisempi muunnos, joka oli nykyistä rotua helpommin koulutettava.


title: Menorcanpodenco

text: Menorcanpodenco ("Ca de conills menorquí") on espanjalainen koirarotu, joka on kotoisin Baleaareilta.


title: Menorcanpodenco

text: Menorcanpodenco näyttää maatiaismaiselta ja sen koko vaihtelee normaalisti keskikokoisesta pieneen, mutta myös kookkaita yksilöitä esiintyy. Pää on leveä ja kuono suora. Silmät ovat pienet ja vinoasentoiset. Ne ovat väriltään yleensä vaaleat, paitsi mustilla yksilöillä, joilla ne ovat mustat. Korvat ovat suuret, matalalle kiinnittyneet ja liikkuvat. Levossa ne ovat taaksekääntyneet, mutta suuntautuvat eteenpäin koiran keskittyessä johonkin. Huulet ovat ohuet ja vaaleanpunaiset ja purenta leikkaava.


title: Menorcanpodenco

text: Runko on pitkänomainen ja korkeuttaan pidempi, mikä pätee erityisesti pienikokoisiin yksilöihin. Selkä on suora ja voimakas, lantio leveä ja kylkiluut litteät. Raajat ovat keskikokoisilla yksilöillä pitkät ja voimakkaat ja pienillä lyhyet ja usein epätasaiset suhteessa runkoon. Käpälät ovat lähes jäniksenkäpälät ja kynnet voimakkaat ja vaaleat. Häntä on paksu ja kohtuullisen pitkä.


title: Menorcanpodenco

text: Karvapeite on tiheä ja 2-5 cm pitkä. Yleisin väritys on punainen valkoisin merkein (67% populaatiosta), toiseksi yleisin ruskea tan-merkein (14% populaatiosta) ja kolmanneksi yleisin yksivärinen punainen (10% populaatiosta). Harvinaisin väritys on musta, joko valkoisin merkein tai ilman.


title: Menorcanpodenco

text: Menorcanpodenco on ketterä, nopea ja taitava kaniinin metsästäjä, minkä vuoksi saaren metsästäjät pitävät sitä suuressa arvossa.


title: Menorcanpodenco

text: Menorcanpodenco on erittäin vanha menorcalainen metsästyskoira. Se kuuluu muiden podencojen ohella Välimeren jäniskoirien ryhmään, joka polveutuu muinaisesta egyptinmetsästyskoirasta ja jonka vanhin nykyisin elossa oleva kantarotu lienee kreetankoira. Sitä on käytetty kotisaarellaan villikaniinin metsästykseen jo hyvin kauan, ja ennen se oli hyvin runsaslukuinen. Se on alkanut risteytyä muiden rotujen kanssa, mikä lisää populaation sisäistä muuntelua ja laajentaa geenipoolia. Tämä on kuitenkin myös vähentänyt merkittävästi puhdasrotuisten yksilöiden määrää ja tehnyt niistä harvinaisia.


title: Papuankanahaukka

text: Papuankanahaukka ("Erythrotriorchis buergersi") on australaasiankanahaukkojen sukuun kuuluva huonosti tunnettu lintu. Sitä tavataan Uudessa-Guineassa.


title: Papuankanahaukka

text: Siitä tiedetään vain muutama havainto, ei kuitenkaan lainkaan viimeisten kymmenen vuoden ajalta, ja vain Uudesta-Guineasta ja lisäksi yksi havainto Papuasta Fojavuorilta. Sen elinpaikat eivät sovellu metsänhakkuulle, eikä sitä metsästetä, mutta havaintojen vähyyden vuoksi sen uhanalaisuusluokitusta ei ole mahdollista tehdä.


title: Papuankanahaukka

text: Sen elinpiiriä on trooppinen vuoristometsä 450–1,580 metrin korkeudessa.


title: Even Flow

text: "Even Flow" on grungerock-yhtye Pearl Jamin toinen single vuoden 1991 debyyttialbumilta, "Ten". Kappaleen korkein sijoitus Billboardin Hot Mainstream Rock Tracks -listalla julkaisuvuotenaan oli kolme. Kappale löytyy myös Pearl Jamin kokoelmalevytä, "".


title: Even Flow

text: Kappaleen ovat kirjoittaneet laulaja-lauluntekijä Eddie Vedder, ja yhtyeen rytmikitaristi, Stone Gossard, ja se kertoo kodittoman miehen elämästä kadulla. Kappaleen tavaramerkki on sen helposti tunnistettava funkmainen riffi, jonka sävelsivät yhtyeen kitaristit, Gossard, ja Mike McCready.


title: Lešukonskoje

text: Lešukonskoje () on Lešukonskojen kunnallispiirin keskuksena toimiva kylä Venäjän Arkangelin alueen koillisosassa. Kylä sijaitsee Mezenjoen sivuhaaran Vaškajoen läntisellä eli vasemmalla rannalla lähellä kohtaa, jossa Vaškajoki liittyy päävirtaan.


title: Lešukonskoje

text: Alueen pääkaupunki Arkangeli on linnuntietä noin 250 kilometrin päässä lännessä, mutta kulkuyhteydet sinne ovat huonot. Lešukonskojen kylän lähistöllä on ympäristöstään erillinen pala maantietä Mezenjoen lounaispuolella. Mezenin toiselle puolelle ja kauemmas johtavan maantielle pääsee lautalla Mezenin vastarannalta Smolenetsista. Suora ympärivuotinen maantietieyhteys länteen kuitenkin puuttuu; eteläkaakkoon vievä, Komin tasavallan kautta kulkeva maantie on osin päällystämätön ja pitkä. Kylässä on jokisatama; lyhyempi yhteys alukeskukseen on kesäkaudella vesitse pienen Mezenin rannikkokaupungin kautta, jonne pääsee vastarannalta maanteitse. Lešukonskojen länsireunalla sijaitsee lentokenttä, josta on yhteyslentoja Arkangeliin.


title: Lešukonskoje

text: Lešukonskojen kylässä asui vuoden 2010 väestönlaskennan mukaan 4 406 henkeä. Koko Lešukonskojen piirissä asukkaita oli 7 158.


title: Alalian meritaistelu

text: Alalian meritaistelu oli kreikkalaisten taistelu yhdistynyttä etruskien ja puunilaisten laivastoa vastaan vuonna 535 eaa. Kreikan laivasto koostui 60 kolmisoudusta, ja vastapuolella oli 120 laivaa. Etruskien ja Karthagon liitto oli ainutlaatuinen ja sen tarkoitus oli kreikkalaisten vaikutusvallan vähentäminen. Historioitsija Herodotus on kirjannut sodan tapahtumat teoksiinsa.


title: Alalian meritaistelu

text: Taistelu päättyi kreikkalaisten tappioon, mutta sitä seuranneet taistelut he voittivat. Tämän jälkeen Kreikka saattoi perustaa siirtokuntia läntiselle Välimerelle. Korsika oli kreikkalaisten, mutta Sardinia säilyi Karthagon omistuksessa. Karthago aloitti laajan merirosvouksen, joka oli suunnattu Kreikkaa vastaan.


title: Nimike

text: Nimike, item, on systemaattinen ja standardi tapa identifioida, koodata ja nimetä fyysinen tuote, tuotteen osa tai komponentti, materiaali tai palvelu. Nimikkeeksi laskettava kokonaisuus riippuu kunkin yrityksen, yhteisön tai muun tahon, esimerkiksi armeijan, toimintatavoista. Mukaan voidaan lukea edellä mainittujen lisäksi muun muassa tarvikkeet, lomakkeet, pakkaukset, asennustarvikkeet, muotit, kiinnittimet ja sulautetut ohjelmistot. Myös tuotantokäytössä olevat tietokoneet ja työstökoneiden NC-ohjelmat nimikoidaan usein. Tuotetiedonhallinta ja sen kehittäminen perustuu pitkälti hyvin rakennetun ja hallitun nimikkeistön (items) varaan. Tehokkaan tuotetiedonhallinnan kannalta on olennaista, että nimikkeistö on yhtenäinen, yrityksen oman tai vaihtoehtoisesti jonkun laajemman standardin mukainen, ja että nimikkeistön rakenne ryhmittelee nimikkeet eri luokkiin ja alaluokkiin tarkoituksenmukaisella tavalla.


title: Nimike

text: Nimikkeistöä hallitaan pääasiassa tuotetiedonhallintajärjestelmässä, mutta nimikkeitä tarvitaan myös toiminnanohjauksessa, CAD-järjestelmissä sekä jälkimarkkinoinnin järjestelmissä. Tämän vuoksi hyvin rakennettu ja hallittu nimikkeistö toimii perustana tehokkaalle jälkimarkkinoinnille, valmistus- ja suunnitteluverkoston väliselle kommunikaatiolle sekä tarjoomanhallinnalle.


title: Nimike

text: Nimike voidaan kuvataan kolmella elementillä: Yksilöivä tunniste, ominaisuudet ja rakenne. Nimikkeellä on aina nimikekoodi ja lisäksi tietty luokittelu, kuvaukset, ominaisuudet/attribuutit sekä relaatiot muihin nimikkeisiin ja objekteihin. Esimerkiksi yläluokka kynä voi sisältää alaluokan kuulakärkikynä. Kaupallisten nimikkeiden osalta puhutaan usein myös "tuotteista" ja "tuoteryhmistä". Yksittäiset kuulakärkikynät erottaa toisistaan ominaisuuksien (esim. kärjen tyyppi, mustesäiliön koko) ja nimikekoodin perusteella. Suosituksena on, että nimikekuvaukset muodostuisivat automaattisesti ominaisuuksien-/ attribuuttien perusteella. Näin nimikekuvauksista saataisiin globaalisti ymmärrettäviä ja helpommin käsiteltäviä.


title: Nimike

text: On myös hyvä hahmottaa, että nimikkeellä on usein myös rakenne, eli se rakentuu toisista nimikkeistä. Rakenne voi olla monitasoinen, sillä rakenteen nimikkeillä saattaa itselläänkin olla rakenne (esim. traktori -> moottori -> sylinteri).


title: James Pond 2

text: James Pond 2: Codename: RoboCod, (myös nimellä Super James Pond ja lyhyesti RoboCod), on vuonna julkaistu tasohyppelypeli. Peli on osa James Pond -sarjaa. Se julkaistiin alun perin Amigalle, Atari ST:lle ja Sega Mega Drivelle. Nykyään se on muun muassa ladattavissa PlayStation Networkissa.


title: James Pond 2

text: Brittiläinen lehti ACE antoi pelin Amiga-versiolle pisteitä 938/1000.


title: James Pond 2

text: Amiga Format -lehti antoi pelille arvosanaksi 91% arvostelussaan.


title: James Pond 2

text: Mega-lehti puolestaan listasi sen sijalle 20 luetellessaan parhaita Mega Drive -pelejä.


title: Sven Donner

text: Sven Evert Donner (12. toukokuuta 1890 Helsinki – 8. syyskuuta 1970) oli suomalainen lääkäri, partiojohtaja sekä itsenäisyysaktivisti.


title: Sven Donner

text: Donnerin vanhemmat olivat valtioneuvos Anders Severin Donner ja Elin Maria Wasastjerna. Hän pääsi ylioppilaaksi 1908 ja valmistui lääketieteen kandidaatiksi 1913, lisensiaatiksi 1920 sekä lääketieteen ja kirurgian tohtoriksi 1926. Hän sai professorin arvonimen 1950. Donner oli naimisissa vuodesta 1919 Elsa Strengellin kanssa. Heillä oli kolme lasta, Märta Donnerista tuli tunnettu lastenneurologi.


title: Sven Donner

text: Donner toimi Suomen armeijan ylilääkärin adjutanttina, eri joukko-osastojen lääkärinä ja lääkintäaliupseerikurssien opettajana 1918–1921 yleten 1919 lääkintäkapteeniksi. Hän oli Helsingin yleisen sairaalan apulaislääkärinä 1920, Lapinlahden keskuslaitoksen apulaislääkärinä 1922–1925 ja Tampereen kaupungin mielisairaalan lääkärinä 1925–1928. Tämän jälkeen Donner toimi Nikkilän sairaalan ylilääkärinä 1928–1939 sekä Helsingin Kivelän sairaalan mielisairasosaston ylilääkärinä vuodesta 1939 ja Helsingin yliopiston dosenttina vuodesta 1940.


title: Sven Donner

text: Hän oli ylioppilaiden poliittisen valtuuskunnan puheenjohtajana 1917–1918, Suomen psykiatris-neurologisen yhdistyksen puheenjohtajana 1930–1931, Sielunterveysseuran puheenjohtajana 1929–1931, Hermo- ja mielitautien vastustamisyhdistyksen puheenjohtajana vuodesta 1944 sekä Pelastakaa Lapset ry:ssä hallintoneuvoston varapuheenjohtajana vuodesta 1951 ja keskushallituksen puheenjohtajana.


title: Sven Donner

text: Donner oli vuodesta 1915 mukana jääkäriliikkeessä ja myöhemmin myös suojeluskuntaliikkeessä. Hän osallistui Suomen sisällissotaan valkoisten puolella ja oli Aktivistikomitean jäsen 1915–1918. Donner oli myös Duodecimin ambulanssin ylilääkärinä Itä-Karjalan kansannousun aikana 1921–1922 sekä lääkintätehtävissä sotavuosina 1939–1940 ja 1941–1944. Donner ylennettiin lääkintäeverstiluutnantiksi 1942. Hän toimi jatkosodan aikana armeijan hermo- ja mielitautiosaston tarkastajana.


title: Sven Donner

text: Partioliikkeessä Donner oli partiojärjestö Toimen Poikien johtajana 1913–1925 ja Suomen Vapaan Partioryhmän johtajana 1917–1963 sekä Suomen Partiopoikajärjestön puheenjohtajana 1957–1963.


title: Sven Donner

text: Monien merkittävien aikalaistensa tavoin Donner ihaili kansallisosialistista ideologiaa ja toimintaa. Suomen armeijan hermo- ja mielitautiosaston tarkastajana hän toivoi jyrkkiä toimia vammaisia kohtaan. Donner kirjoitti armeijan johdolle erään tarkastusmatkansa päätteeksi ihailunsa Hitlerin vammaisten murhauttamistoimia kohtaan: "En voi pitää mahdollisena sitä, että Suomellakaan olisi varaa sallia kielteisten voimien tehdä tuhotöitään samalla kuin se panee myönteisimmät alttiiksi rintamilla." Donner piti välttämättömänä, että vaikeimmat potilaat "tehdään vaarattomiksi" ja suljetaan keskitysleiriin. Ylen Mot-ohjelman mukaan suomalaisella lääketieteellä ja natsilääkäreillä oli tiivis yhteistyösuhde, eikä mainittu natsimielisyys ollut harvinaista.


title: Julkinen monopoli

text: Julkinen monopoli eli lakisääteinen monopoli eli oikeudellinen monopoli on yritys tai muu toimija, jolle on lailla annettu monopoliasema eli muita yrityksiä on kielletty toimimasta alalla.


title: Julkinen monopoli

text: Tyypillisesti lakisääteinen monopoli on valtionyhtiö kuten Alko tai Veikkaus Oy, mutta toisinaan valtiot monopolisoivat tehtäviä muille valtion elimille tai yksityisille yrityksille esimerkiksi patentein tai lisenssein. Merkantilismille yksityiset lakisääteiset monopolit olivat tunnuspiirre.


title: Julkinen monopoli

text: Julkinen monopoli -termillä saatetaan myös tarkoittaa ainoastaan julkisen sektorin hallinnoimia lakisääteisiä monopoleja.


title: Julkinen monopoli

text: Lakisääteisiä monopoleja käytetään joskus rahan keräämiseen valtiolle, mutta saman voi tehdä myös alaa verottamalla. Rahapelimonopoleja on perusteltu peliriippuvuuden ehkäisemisellä, mutta esimerkiksi Britanniassa rahapelimonopoleista on luovuttu, ja silti peliriippuvuus näyttää olevan siellä vähäisempää. Toisinaan ajatellaan, että jos jollain alalla vallitsee luonnollinen monopoli, sellaisen on parempi olla valtion tai kunnan hallussa kuin yksityisen. Yleisesti katsotaan, että poliisitoimen tulee mm. turvallisuussyistä olla valtion monopoli.


title: Julkinen monopoli

text: Lakisääteisen monopolin ylläpitäminen voi aiheuttaa yhteiskunnallisia kustannuksia, kun lakisääteisen monopolin omaava yritys joutuu puolustamaan monopoliaan turhin kustannuksin viestinnällä ja voimakkaalla suoralla vaikuttamisella päättäjiin. Tällaisesta kokonaistaloutta vahingoittavasta hyödyntavoittelusta käytetään nimitystä välistäveto.


title: Julkinen monopoli

text: Tavalliset monopolit joutuvat reagoimaan potentiaalisiin kilpailijoihin parantamalla toimintaansa, mutta lakisääteiset monopolit yrittävät estää kilpailua lainsäädännön kautta.


title: Julkinen monopoli

text: Lisäksi koituu samoja haittoja kuin usein muistakin monopoleista: allokatiivista tehottomuutta, tuotannollista tehottomuutta ja dynaamista tehottomuutta; mm. monopoliyrityksen toiminta, innovointi ja kustannustehokkuuden parantaminen jäävät heikommiksi.


title: Thure Svedlin

text: Thure William Svedlin (20. helmikuuta 1891 Uusikaarlepyy – 30. syyskuuta 1959 Helsinki) oli suomalainen kustannusjohtaja ja itsenäisyysaktivisti.


title: Thure Svedlin

text: Svedlinin vanhemmat olivat isännöitsijä Isak Svedlin ja Ida Lundqvist. Hän pääsi ylioppilaaksi 1909 ja valmistui filosofian kandidaatiksi 1913 ja maisteriksi 1914.


title: Thure Svedlin

text: Svedlin oli Svenska Tidningen-lehden toimittajana 1917–1918 ja lehden taloudenhoitajana 1919–1921. Vuodesta 1922 hän oli Holger Schildtin kustantamon palveluksessa. Hän oli kustantamon 2. johtaja vuodesta 1928 ja toimitusjohtaja vuodesta 1931. Hän oli myös Vaasalaisen osakunnan kuraattori 1918–1920 ja ruotsalaisen kansanpuolueen keskushallituksen jäsen 1917–1929.


title: Thure Svedlin

text: Svedlin otti osaa jääkäriliikkeeseen Lockstedtin leirillä, Tukholmassa ja Berliinissä vuosina 1915–1917 sekä aktivistien työhön Suomessa 1917–1918 ja valkoisten puolella Suomen sisällissotaan 1918. Hänet ylennettiin reservin luutnantiksi 1918 ja majuriksi 1942.


title: Thure Svedlin

text: Svedlin oli naimisissa vuodesta 1918 Elin Savanderin kanssa. Heillä oli neljä lasta.


title: M.A.R.S.

text: M.A.R.S. (MacAlpine, Aldridge, Rock, Sarzo) oli vuosina 1985–1987 toiminut heavy rockin "superyhtye".


title: M.A.R.S.

text: M.A.R.S.:n muodostivat 1980-luvun alussa Ozzy Osbournen yhtyeessä soittaneet Tommy Aldridge ja Rudy Sarzo. Alkuperäisenä kitaristina oli muun muassa Rough Cutt ja Giuffria -yhtyeissä vaikuttanut Craig Goldy.


title: M.A.R.S.

text: Goldy kuitenkin jätti projektin liittyäkseen Ronnie James Dion kokoonpanoon. Uudeksi kitaristiksi pestattiin juuri esikoisalbuminsa julkaissut Tony MacAlpine. Koe-esiintymisten jälkeen laulajaksi tuli Rob Rock.


title: M.A.R.S.

text: Yhtye julkaisi ainoaksi jääneen albuminsa vuonna 1986. Levyn julkaisun jälkeen Aldridge ja Sarzo liittyivät Whitesnakeen, Rock jatkoi työskentelyä Chris Impellitterin kanssa ja MacAlpine keskittyi soolouraansa.


title: Tupakkatuote

text: Tupakkatuote on tupakasta kokonaan tai osin valmistettu tuote, jota käytetään tupakoimiseen. Yleisin tupakkatuote on savuke, ja muita tupakkatuotteita ovat sikarit, pikkusikarit, piipputupakka, nuuska ja purutupakka. Sähkötupakka ei ole Suomen lainsäädännön mukaan tupakkatuote. Tupakkalain tupakointikiellot näin ollen eivät päde sähkösavukkeen käyttöön. Sähkötupakka on tupakkalaissa tarkoitettu tupakkajäljitelmä silloin, kun se muistuttaa muodoltaan läheisesti tupakkatuotetta tai tupakointivälinettä.


title: Tupakkatuote

text: Suomen lainsäädännön mukaan tupakkatuotteen, tupakan, tupakan vastikkeen, tupakkajäljitelmän ja tupakointivälineen mainonta, epäsuora mainonta ja muu myynninedistäminen on kielletty. Mainonta on kiellettyä kaikissa mainosvälineissä. Tupakan mainontaa ja muuta myynninedistämistä ei saa suunnata kuluttajille eikä edes tupakka-alan ammattilaisille. Myös tupakkasponsorointi on kiellettyä.


title: Jab Tak Hai Jaan

text: Jab Tak Hai Jaan (suomeksi ”Ellei elämä”) on vuonna 2012 ilmestynyt intialainen romanttinen draamaelokuva, jonka on ohjannut Yash Chopra ja tuottanut hänen poikansa Aditya Chopra. Päärooleja näyttelevät Shahrukh Khan, Katrina Kaif ja Anushka Sharma. Tämä on neljäs Chopran ohjaama elokuva, jonka miespääosaa näyttelee Shahrukh Khan, ja ensimmäinen ohjaus kahdeksaan vuoteen "Veer-Zaaran" jälkeen. "Jab Tak Hai Jaan" jäi Yash Chopran viimeiseksi ohjaukseksi ennen hänen kuolemaansa 21. lokakuuta 2012, vain kolme viikkoa ennen elokuvan julkaisua. Elokuva julkaistiin diwalina 2012.


title: Jab Tak Hai Jaan

text: Elokuvan musiikin on säveltänyt A. R. Rahman, joka teki ensimmäistä kertaa yhteistyötä Yash Chopran kanssa. Sanoitukset on kirjoittanut Gulzar ja nimikkorunon kirjoitti Aditya Chopra.


title: Ville Sorvali

text: Ville Sorvali (s. 13. huhtikuuta 1980) on suomalainen metallimuusikko, joka tunnetaan Moonsorrowin vokalistina, basistina ja sanoittajana. Hänen serkkunsa on muusikko Henri Sorvali, joka toimii myös Moonsorrowin kitaristina.


title: Ville Sorvali

text: Sorvali on soittanut myös metalliyhtye Amoralissa.


title: Ville Sorvali

text: Ville on toiminut sanoittajana myös muutamille metalliyhtyeille.


title: Manuel Onwu

text: Manuel Onwu Villafranca (s. 11. tammikuuta 1988 Tudela, Navarra, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkääjä.


title: Manuel Onwu

text: Onwu pelasi kaudella 2006–2007 Tercera Divisiónin Tudelanossa. Seuraavaksi kaudeksi hän siirtyi Osasuna B:hen, josta hänet kuitenkin lainattiin kaudeksi 2007–2008 Iruñaan (36:ssa Tercera Divisiónin ottelussa 19 maalia) ja alkukaudeksi 2008–2009 Alziraan (neljässä Segunda División B:n ottelussa yksi maali). Onwu pelasi lainapestien jälkeen Osasuna B:ssä Segunda División B:tä, kunnes hänet nostettiin Osasunan edustusjoukkueeseen.


title: Manuel Onwu

text: Onwu pelasi ensimmäisen ottelunsa Primera Divisiónissa 11. maaliskuuta 2012 Athletic Bilbaota vastaan. Otteluja kertyi kauden 2011–2012 aikana neljä, mutta maaleja ei vielä yhtään. Seuraavalla kaudella hän kuitenkin teki ensimmäisen maalinsa – kauden ensimmäisessä ottelussaan – 10. marraskuuta 2012 Espanyolin verkkoon 77:nnellä minuutilla tultuaan kentälle kymmenen minuuttia aiemmin.


title: Bereznik

text: Bereznik (, joskus myös ) on kunnallispiirin keskuksena toimiva kaupunkityyppinen taajama Venäjän Arkangelin alueen Vinogradovin piirissä, Vienanjoen läntisellä eli vasemmalla rannalla. Valtatie M8 Arkangeliin kulkee taajaman läpi; matkaa aluekeskukseen on maanteitse noin 270 kilometriä. Taajamaan ei ole rautatieyhteyttä, mutta siellä on jokisatama. Satelliittikuvan perusteella taajaman kaakkoispuolella on myös maapohjainen kiitotie lentoliikennettä varten.


title: Bereznik

text: Vuoden 2010 väestönlaskennan mukaan Vinogradovin piirissä asui 16 753 henkeä, joista Bereznikin taajamassa 6 018.


title: Pasi Kouvalainen

text: Pasi Matias Kouvalainen (s. 6. tammikuuta 1992 Pyhäjärvi) on suomalainen jääkiekkoilija, joka pelaa Mestis-joukkue Heinolan Peliitoissa. Hän toimii joukkueen varakapteenina. Kouvalainen on pelannut kaudella 2018–2019 myös lainalla seuran yhteistyöjoukkueessa, SM-liigajoukkue Pelicansissa. Hän on pelipaikaltaan oikea laitahyökkääjä. Kouvalainen laukoo oikealta.


title: Pasi Kouvalainen

text: Kouvalainen on Pyhäjärven Pohdin kasvatti. Hän siirtyi C-juniori-ikäisenä Iisalmen Peli-Karhuihin kaudeksi 2006–2007. Seuraavalla kaudella 2007–2008 Kouvalainen oli IPK:n C-nuorten paras pistemies sekä I-divisioonassa että SM-karsinnoissa. Kaudeksi 2008–2009 Kouvalainen siirtyi Kalevan Palloon.


title: Pasi Kouvalainen

text: Kouvalainen debytoi KalPan SM-liigajoukkuessa kaudella 2012–2013. Hän pelasi ensimmäisen liigaottelunsa 13. marraskuuta 2012 vieraissa Pelicansia vastaan ja sai siinä jääaikaa 5.18 minuuttia. Kouvalainen syötti myös Janne Kolehmaisen tekemän KalPan 1–2-voittoon päättyneen ottelun ratkaisumaalin. Suurimman osan kaudestaan hän pelasi kuitenkin joukkueen A-nuorissa, joiden kolmanneksi paras pistemies Kouvalainen oli tehoilla 7+24=31.


title: Pasi Kouvalainen

text: Syksyllä 2013 Kouvalainen liittyi ensin Mestis-joukkue Kajaanin Hokin harjoitusvahvuuteen ja sopi kauden 2013–2014 kynnyksellä jatkavansa joukkueessa. Hän pelasi samana syksynä myös neljä European Trophyn ottelua KalPan SM-liigajoukkueen mukana. Kauden mittaan Kouvalainen nousi kuitenkin takaisin KalPan SM-liigajoukkueeseen, jossa hän pelasi 25 runkosarjaottelua tehopistein 1+2=3. Kouvalaisen liigauran avausmaali syntyi runkosarjan toiseksi viimeisellä kierroksella 11. maaliskuuta 2014 vieraissa Espoo Bluesia vastaan.


title: Pasi Kouvalainen

text: Kaudeksi 2014–2015 Kouvalainen siirtyi vuoden mittaisella sopimuksella Mestiksen nousijajoukkue KeuPa HT:hen. Kaudella 2015–2016 hän oli joukkueen paras pistemies ja syöttäjä tehoilla 7+30=37. Kouvalainen voitti myös KeuPan sisäisen tehotilaston lukemalla +25, kuten myös kevään 2016 pudotuspeleissä lukemalla +2.


title: Pasi Kouvalainen

text: Kouvalainen palasi kaudeksi 2016–2017 vuoden mittaisella sopimuksella Hokkiin, jota valmentaa hänelle KalPasta tuttu Jari Laukkanen. Kaudeksi 2017–2018 Kouvalainen palasi vuoden mittaisella sopimuksella hänen junioriuraltaan tuttuun Iisalmen Peli-Karhuihin pelaamaan Mestistä. Kaudeksi 2018–2019 hän siirtyi jatkamaan Mestis-uraansa vuoden mittaisella sopimuksella Heinolan Peliittoihin. Kouvalainen nimettiin joukkueen varakapteeniksi.


title: Määrin kieli

text:
Määrin kieli on länsislaavilainen kieli (tai tšekin kielen murre), jota puhuu äidinkieleenään Määrin alueella Tšekissä asuva
väestö – määriläiset. Vuonna 2011 yli 108 000 ihmistä ilmoitti määrin äidinkielekseen.


title: Granqvist

text: Granqvist on seuraavien henkilöiden sukunimi: